
PETRE ISPIRESCU 


Cotoşmanul năzdrăvan 


A FOST ODATĂ CA NICIODATĂ etc. 

A fost odată o pereche de oameni. Ei n- 
aveau copii. într-o zi, fiind cu voie bună, 
zise bărbatul către femeie: 

- Soro, de la mila lui Dumnezeu noi n- 
avem copii. Să mergem pe câmp şi ce vom 
găsi, aceea să ne fie copil. 

- Bine zici dumneata, frate. Aşa să 
facem, dacă astfel ai găsit dumneata cu 
cale. 

Vedeţi că ei trăiau bine şi nevasta nu 
ieşea din cuvântul bărbatului nici cât 
negru subt unghie. 

Făcură o azimă, luară şi niţică 
legumă, le puseră la traistă şi plecară. 

Aide-aide,* mergând, povesteau şi 
râdeau şi cu ochii în toate părţile căutau. 

Când, iată că deteră peste un pisoi, 
jigărit şi urduros; îl luară şi îl aduseră 
acasă. îl îngrijiră şi 


îl crescură ca pe copilul lor. De ce trecea, 
d-aia se făcea mai frumos, până ce se 
făcu un cotoşman numai de drag să 
priveşti la el. 

Nu mai puteau de bucurie oamenii, 
căci aveau şi ei şi pe ce pune ochii în casa 
lor, când se sculau dimineaţa. Mai-nainte 
casa li se părea pustie. 

Cotoşmanul era un pisic cuminte. 
Şoareci nu se mai stăveau! prin casa aceea. 
Când şedeau casnicii la lucru, iarna, în 
nopţi d-alea lungile şi spuneau la snoave 
şi la ghicitori, cotoiul sta lângă dânşii şi 
torcea. Când stăpâna casei făcea la 
ciorap, pisoiul se juca cu ghemul. Dară 
nu-l încurca, ferească Dumnezeu. Cum 
făcea el, cum dregea, se juca aşa de 
frumuşel, încât ghemul nici nu se 
desfăşura, nici nu se încurca. Câteodată îl 
lua în lăbuţele lui de dinainte, ţiindu-l ca un 
om, şi se trântea cu el pe spate, altă dată 
îl făcea să se dea d-a rostogolul lovindu-l 
cu câte o labă şi se repezea după dânsul 
ca după şoareci. 

Când stăpânul casei se juca cu dânsul, 
ferit-a sfântul să-l zgârie, pare că-şi pilise 
ghearele. Când îl mângâia, cunoştea el că îl 
iubeşte, şi se întorcea 


1 A se stăvi - a se statornici, a se aşeza. 


şi el cu lăbuţele şi mângâia pe stăpânu- 
său, dară tot cu ghearele ascunse, o 
mângâiere lină ca mătasea. 

Pe lângă acestea, era aşa de cuminte, 
încât casnicii îl lăsau să îngrijească de pui 
şi să le dea de mâncare; iară cotoşmanul 
nici nu se gândea să se dea la ei. El nu 
era de cei ce îşi bagă botul prin toate 
vasele. Cât despre oala cu smântână, nici 
pomeneală nu era să-l fi prins vrodată la 
ea, ori să dea cu praştia prin bucăţile de 
friptură de pe grătar. Era un mâţoi cum 
nu este altul în ziua de azi. 

Nu mult după aceasta, femeia se 
simţi îngreunată. Atunci să fi văzut 
bucurie pe casnici, încât nu-i ţinea 
pământul. Iară când fu la facere, născu 
un copilaş gras şi frumos şi sănătos. 

Crescu copilul şi se făcu mare. Nu 
se despărţea de pisoi nici cât ai da în 
cremene. Amândoi se jucau, amândoi 
mâncau la masă, amândoi se culcau. 

Părinților copilului nici nu le trecea 
prin minte să oropsească pe cotoşman. Ba 
încă îl îngrijeau ca şi pe copilul lor, fiindcă 
- ziceau ei - a intrat cu noroc în casa lor, 
este  ugurliu, adică  dobândiseră un 
copilaş. 


De la o vreme încoace, însă, văzură că 
dau îndărăt. Unde până aci era bilşugul 
în casa lor, acum ajunseră negustori grei 
ca fulgul pe apă, cum se zice. Cu toate 
acestea, perechea de oameni nici nu se 
gândea a cârti împotriva lui Dumnezeu. 
Ea era mulţumită că dobândise copil, şi alt 
nimic. 

Mai trecu ce trecu şi amândoi 
bătrânii dară ortul popii, rămâind în 
urma lor casa toacă şi o sărăcie lucie. 

Copilul se alese cu cotoşmanul. 
După ce văzu că nu mai are de nici 
unele, şi nici părinţi, se puse pe un plâns 
de-ţi era mai mare jalea de dânsul. 

Atunci cotoşmanul îi zise: 

- Stăpâne, nu te credeam aşa slab de 
înger. Eşti cu mine. Nu te întrista aşa de 
mult. Precum părinţii tăi au îngrijit de 
mine, aşa şi eu sunt dator să îngrijesc de 
tine. Şi precum tu nu m-ai dezlipit de 
lângă tine, nici cât ai clipi din ochi, aşa şi 
eu nu mă voi dezlipi de tine până ce nu te- 
oi căpătui şi nu te-oi vedea om în rândul 
oamenilor. 

Pasămite, cotoşmanul era 
năzdrăvan. Băiatul însă rămase cu ochii 
bleojdiţi la dânsul, când îl auzi vorbind. 

Plecară amândoi. Cotoşmanul 
înainte, băiatul după dânsul. Ajungând 
într-o pădure, găsiră o scorbură mare şi şi- 
o aleseră de locuinţă. 

Cotoşmanul făcu un culcuş 
stăpânului său acolo numai din fulgi de 
păsări, de se cufunda în puf când se 
culca. îi aducea de mâncare şi de băut. îi 
ţinea de urât spuindu-i fel de fel de basme 
şi de snoave. 

El îi spunea ce va să zică cântatul 
greierilor, ce  însemnează  săritura 
locustelor prin iarbă. îl făcea să înţeleagă 
că dragostea între fraţi este nesfârşită ca 
apa fântânei ce curgea p-aproape de 
locuinţa lor. Când se plimbau amândoi 
prin câte un luminiş din pădure ori ieşeau 
la câmp, îi arăta toate floricelele şi i le 
spunea pre nume. Copilul nu se domirea 
de ce cocorii umblă înşiruiţi trâmbă!, de ce 
randunelele se duc şi vin, de ce 
privighetorile cântă aşa frumos; iară 
ciuhurezii, te apucă răcori de groază 
când îi auzi. 

Şi cotoşmanul îi spunea pe şart toate 
şi-l făcea să priceapă că aici, pe pământ, 
toate sunt cu rânduiala lor. Scorbura o 
tinea aşa de curată, încât ţi-era milă să 
calci pe acolo. Nici că se stăvea 


1 Trâmbă - rând, şir, lanţ. 


vreo goangă măcar, pe la ei, pe acolo. 
Cotoşmanul nu lăsa pe băiat să puie 
mâna pe nimic. 'Toate el le făcea. 

Băiatul se făcuse flăcău de însurat. 
Şi-i zise pisoiul: 

- Stăpâne, acum ţi-a venit vremea să 
te însori. 

- Bine, să mă  însor, răspunse 
flăcăiaşul; dară eu n-am de nici unele. 

- De asta nu te îngriji, că este de 
mine îngrijită de mai-nainte. Tu numai să 
faci ce ţi-oi zice eu. De azi înainte să ştii 
că te numeşti Mătăhuz împărat. 

Nu trecu mult după aceasta şi 
cotoşmanul se duse a căuta fată, să-şi 
însoare stăpânul. Se vede că el o ochise, 
căci se duse drept ca pe ciripie la 
palaturile unui boier mare. Cum ajunse la 
poartă, se dete de trei ori peste cap şi se 
făcu om. 

Iară dacă dete ochi cu boierul, el 

zise: 

- Boierule, stăpânul meu, Mătăhuz 
împărat, 
mergând la vânătoare, nu întâlnea decât 
păsărele 
mititele. 


Nu era vânat 
Vrednic de-mpărat. 

El trecea înainte, lăsându-le să-şi vază de 
ou-şoare. 

- Şi ce trebuinţă am eu, oare, să ştiu 
dacă stăpânul tău, Mătăhuz împărat, n- 
avea noroc la vânat? 

- Să-ţi tai cuvântul cu miere, boierule; 
dară dacă vei voi să mă asculţi până la 
sfârşit, vei afla că solia mea are să-ţi 
aducă veselie. 

- Ei, bine, vorbeşte cât vei voi, te 
ascult. Dară nu ştiu de ce, bag de seamă 
că în graiurile tale este ceva mierloit. 

- Păreri, cinstite boierule. Precum 
vremea închisă zămisleşte visuri 
spăimântoase, aşa poate că voi fi având şi 
eu peri răi, şi te înşeală părerile. 

- Bine, bine; sfârşeşte, precum ai 
început. 

- Şi aşa, luminate boierule, cum îţi 
spuneam, stăpânul meu nu băga de 
seamă poşidicul! de vânat ce-i tot ieşea 
înainte.  Răzbătu pădurea prin toate 
colţurile, dară părea că se vorbise toate 
lighionile ca să nu iasă de prin 
culcuşurile lor. Scârbit de prostia fiarelor 
sălbatice, ce stau pitulate, stăpânul meu 
hotărî să se întoarcă acasă. Când, 


1 Poşidic - mulţime de animale mărunte. 

deodată, pe piscul unui munticel ce se 
ridica semeţ din răriştea pădurii, zări o 
căprioară sprintenă, cu ochii blajini. Fu 
de ajuns o uitătură, căci îi răpi inima. 
Stăpânul meu, Mătăhuz împărat, se ia după 
dânsa. Căpioara fugi, el după dânsa. Dară 
ea, mai iute de picior, îl lăsă pe urmă şi 
veni de se ascunse în culcuşul ăsta. Iară 
pe mine mă trimise să-i caut inima, şi să-i 
dau în mână pe hoţomana de căprioară. 
Pentru aceasta am venit la d-ta, şi te rog 
să-mi dai ajutor ca să mă întorc cu 
ispravă bună. 

- Măi, da calendroi! mi-ai mai fost! 
Stăpânul tău, Mătăhuz împărat, mult 
trebuie să fi căutat până să găsească un 
puşchi ca tine... 

- De mine zi ce vei pofti, boierule; 
dară să nu cazi în ispită să te atingi de 
împăratul, stăpânul meu, că uite, se face 
lucru dracului. 

- Nici că m-am gândit la una ca asta. 
Dară împăratul, vânătorul tău, să vie să- 
şi caute căprioara. 

Şi fiindcă vorba vorbă aduce, 
cotoşmanul şi boierul statură la taifas şi 
se înţeleseră la cuvinte. Ei hotărâră ca să 
vie Mătăhuz împărat să dea ochi cu fata 
boierului. 


1 Calendroi - ştrengar, hoţoman. 

întorcându-se cotoşmanul la stăpânul 
său, îi spuse cum a izbutit în solia lui şi 
puseră la cale ca în sărbătoarea viitoare 
să meargă împreună. 

Băiatul nu se putea domiri cum de 
să meargă el aşa  goloneţ. Iară 
cotoşmanul nu-i da răgaz să se gândească 
la d-alde-astea, ci îl luă cu vorba pe 
departe şi cu un cusur supţire îl făcea să 
priceapă că are să fie fericit. 

Trecură zilele ca ziua de ieri şi veni 
sărbătoarea aşteptată. 

Cotoşmanul luă pe stăpânul său şi 
plecă cu el în petit. Merseră ce merseră şi, 
ajungând într-o pădure, aproape de 
palaturile boierului celui cu fata, se 
opriră. Băiatul rămase adumbrit într-un 
crânguleţ verde, căci era gol pistol. Iară 
cotoşmanul o rupse d-a fuga spre curtea 
boierului celui mare. Cum ajunse, începu a 
striga cât îl lua gura: 

- Săriţi, săriţi, că ne-a jefuit hoţii! 

Toţi cu totul ieşiră să vază ce s-a 
întâmplat. Cotoşmanul, abia răsuflând şi 
cu spaima în faţă, zise boierului: 

- Da' bine, boierule, în coprinsul 
dumitale se poate ca ziua-n amiaza mare să 
ne calce hoţii? 

- Unde? Cum? Ce s-a întâmplat? 
întrebă boierul. 

- Ce să fie? lacă tocmai veneam cu 
Mătahuz împărat, stăpânul meu, să-ţi 
vedem fata, o ceată de haiduci puse mâna 
pe noi, a jăfuit pe stăpânu-meu până la 
cămaşe, iară eu mă strecurai, şi pe ici mi-e 
drumul, alergai într-un suflet să-ţi dau de 
veste şi să cer ajutor de la d-ta. Abia, uite, 
am scăpat cu zilele. 

- Bre! strigă boierul. Cum se poate 
una ca asta, ca să jefuiască hoţii, p- 
aproape de pătaturile mele, pe Mătăhuzul 
tău împărat? Să sară cu mic cu mare într- 
ajutor! 

-Acum este de prisos, boierule. 
Tâlharii au luat-o la sănătoasa. Mai bine 
dă-mi un rând de haine, ca să duc 
stăpânului meu şi să poată veni până aici. 
Cât pentru tâlhari, fii pe pace, că va şti el 
ce să facă pentru dânşii. 

Luă hainele ce-i dete boierul şi se 
întoarse la stăpânul său. După ce îl 
îmbrăcă şi-l învăţă cum să se poarte la 
boierul, plecă cu dânsul. 

Ajungând, îi ieşi boierul înainte şi-l 
priimi cu toată cinstea. 

Când fură în casă, Mătăhuz împărat 
se tot uita pe dânsul. Oamenii casei 
începură să şopoiască şi să-şi dea coate, 
zicând: ori că este prea fudul acest 
Mătăhuz împărat, sau că este prost. 

Cotoşmanul, băgând de seamă, zise 
boierului: 

- Mă rog să nu-ţi fie cu supărare, 
dară stăpânul meu n-a purtat până acum 
aşa haine proaste. 

Numaidecât boierul porunci să-i 
aducă altele, muiate numai în fir. Până 
una alta, cotoşmanul se dete pe lângă 
stăpânul său, şi pe furiş îi dete un ghiold 
şi-i şopti la ureche ca să se ţie să nu se tot 
uite pe dânsul aşa ca proştii şi ca mojicii. 

După ce se îmbrăcă cu hainele cele 
bune, el se ţinu bine şi nu se mai uită 
asupra lui; apoi intrară în vorbă şi se 
isprăvi treaba cu bine. Şi nici că se putea 
altfel. Căci ginerele, deşi era Mătăhuz 
împărat, dară boiul lui cel măreț, chipul 
cel bine făcut şi alb ca zăpada, trupşorul 
lui cel tras ca prin inel şi nalt ca un brad, 
făcea mai mult decât toată împărăţia şi 
decât toată boieria. 

După ce se hotărî ziua de cununie, 
plecă. Până atunci bietul flăcău se 
frământa cu gândul ce o să facă el şi 
unde o să-şi ducă mireasa. 

Cotoşmanul nu-i dădu răspas să se 
mai gândească, ci cu fel de fel de glume şi 
snoave îi fura gândurile şi-l înveselea. 

Când fu ziua hotărâtă pentru 
cununie, se duseră iarăşi amândoi. 
Boierul rămase încremenit. De unde se 
aştepta să vie cu oaste şi cu mărire ca un 
împărat, mă rog, îl văzu viind ca un 
cioflingar, şi începu a se îndoi şi a se codi 
să dea fata după dânsul. 

Cotoşmanul mirosi îndată cam cum 
merge şiretenia şi luă pe boier deoparte, 
zicându-i: 

- Boierule, să nu-ți fie paraxin! unde 
ne vezi că am venit numai amândoi. Iaca, 
iaca, iaca, cum merge treaba: curg foile 
de zestre ca ploaia la părinţii lui Mătăhuz 
împărat. Iară el nu voieşte nici în ruptul 
capului să ia pe alta, fărădecât pe fata 
dumitale. Părinţii se împotrivesc la una ca 
asta. Eu însă l-am îndemnat şi-l îndemn 
mereu să te aibă de socru. Vezi că ştiu eu 
ce ştiu. Casă ca a dumitale şi cinstită, şi 
lăudată, nu se mai găseşte pe lume; şi 
flăcău ca Mătăhuz împărat, ba, ba, ba, 
mai rar. Apoi casă ce o să ţie astă 
pereche are să fie fără seamăn. Pentru 
aceasta şi stăpânul meu, ascultându-mă, s-a 
hotărât să o ia fără voia părinţilor şi să se 
tragă la moşiile lui, să trăiască acolo ca 
un boier mare. 


' Să nu-ţi fie paraxin - să nu ţi se pară ciudat. 

- Frumos cuvântezi tu, dară eu ştiu 
că 
binecuvântarea părinţilor întăreşte 
casele fiilor. 

- Dară mai este şi altă poveste, 


răspunse şi 
cotoşmanul. Cu sluta în vatră casa ajunge 
să fie 
cu uşa prin pod şi cu ferestrele pe sub 
pat. Mai 
bine: 


Să munceşti Şi să 
trăieşti Si ce-ţi 
place să iubeşti. 


- Cam ai dreptate, tu. Dară mă bate 
gândurile să mai amânăm nunta. 

- Fie şi aşa. Nu mă împotrivesc. Eu 
însă te sfătuiesc să nu pierzi din mână un 
giuvaer ca a-cesta ce ţi-l trimite 
Dumnezeu. Norocul când pică omului, 
atunci să ştie să-l apuce .şi să-l păstreze. 

- Ei, aide, de! aide. M-ai biruit cu 
limbuţia ta. 

Toate fiind gata, se cununară şi 
făcură o nuntă de se duse vestea în şapte 
sate. 

Trei zile şi trei nopţi ţinură veseliile. 
A patra zi trebuia să meargă cu nunta la 
moşiile lui Mătăhuz împărat. 

Acesta se pierduse cu totul. Nu ştia 
ce să facă; nu ştia nici ce mai vorbeşte 
de ruşine. 

Cotoşmanul se dete pe lângă dânsul 
şi îi zise: 

- Ţine-ţi firea, omule, nu fi copil. Am 
îngrijit eu de toate. Ţie să nu-ţi pese de 
nimic. Să taci din gură şi să te laşi să te 
ducă unde oi zice eu. 

Mai veni niţel inima la loc lui 
Mătăhuz împărat, când auzi graiurile 
cotoşmanului. Nu se putea domiri însă 
cum va face el şi la ce moşii îl va duce. 

Toate se puseră la cale. Toate erau 
pregătite pentru plecare. Ginerele şi 
mireasa se urcară în căruţă şi porniră. 
Cotoşmanul însă o apucă înainte şi zise 
vizitiilor să se ţie pe urma lui, că el îi va 
călăuzi. 

Aşa făcură. Apucară pe câmpii unde 
mii de floricele împodobeau pământul. 
Vântul abia adia şi clătina uşurel frunzele 
pomilor ce se aflau ici şi colo în calea lor. 
Brotăceii orăcăiau în depărtare. Din când 
în când cucul cânta în partea dreaptă. 
Pasările ciripeau; iară privighetorile prin 
crân-guleţele înflorite trăgea nişte 
geamparale de-ți lua auzul. 

Cotoşmanul mergea înainte şi aşa de 
iute, încât căruțele nu se puteau ţinea de 
dânsul. Aci pierea ca o nălucă, aci se 
învârteja înapoi şi făcea semn pe unde să 
apuce. 

Pasămite,  călăuzind, el făcea 
dresurile înainte. întâlnind cirezile de vite 
ale unor zmei, el spuse văcarilor ce să 
zică, când îl vor întreba cineva ale cui 
sunt cirezile, că de unde nu, pieirea 
capului ce va cădea peste dânşii de la 
Dumnezeu va fi groaznică. 

întâlnind turmele, spuse  aşijderea 
ciobanilor ce să zică şi ei, căci de unde nu, 
Muma-pădurii îi va chinui băgându-le 
mâinile în căldarea cu jăratic, până vor 
muri, şi sufletele lor vor ajunge la munci 
nesfârşite. 

Bieţii oameni, de spaimă, şi ştiind că 
gura nu-i ţine chirie, spuse celor ce îi 
întrebară, precum îi învățase cotoşmanul, 
care era în chip de om. 

Ajungând căruțele, oamenii miresei 
întrebară pe  văcari, când  văzură 
sumedenia de cirezi: 

-Ale cui sunt cirezile astea, 

fârtaţilor? 

- Ale cui să fie? răspunseră văcarii. 
Iacă, ale lui Mătăhuz împărat. 

Se minunară toţi de bogăţiile acestui 
împărat. Mergând mai-nainte, dete de 
nişte turme de oi. Şi atâtea de multe 
erau, încât nu le putea cuprinde cu ochii. 
întrebând: 

-Ale cui sunt aste turme, prietenilor? 

Ciobanii răspunseră: 

- Ei, Doamne! Ale cui să fie? Ale lui 
Mătăhuz 
împărat sunt, şi încă astea nu-s nimic! 

Când auziră una ca aceasta, toţi se 
loviră cu mâna peste falcă. Ei nu mai 
putură să-şi stăpânească mirarea şi 
fericea pe mireasă că a dat peste un 
bărbat aşa de june, frumos şi bogat. 

Iară Mătăhuz împărat tăcea mâlc şi 
înmărmurit de cele ce vedea. Auzea şi i 
se părea că visează, iară nu că sunt 
aievea cele ce se arătau ochilor lui. 

Cotoşmanul se mândrea şi se fălea 
cu bogăţiile stăpânului său. Când, iară nu 
se mai văzu. Nu se ştiu ce se făcu. Pare 
că intrase în pământ. 

El însă dete o repezitură înainte. Şi 
ajungând la palaturile zmeilor, pe ale 
căror moşii erau, le zise cu grai îngrozit: 

- Fugiţi, zmeilor, şi vă ascundeţi, 
căci iată 
că vine llie Palie, să vă potopească, să vă 
pârjolească, şi după el Luceflenderu, să 
vă ia 
suflengheru! 

Răcori de groază coprinse pe zmei 
când auziră pe neaşteptate o veste aşa de 
primejdioasă. Nu ştia încotro să- se dea 
departe până va trece acest pârjol ce le 
spunea cotoşmanul. 

Acesta se prefăcu a le fi prieten şi a 
le da sfaturi bune. Vorbele lui atâta îi 
ameţise, încât de spaimă pare că le luase 
pânza de pe ochi şi se pierduseră cu 
totul. 

Atunci le zise cu grăbire şi cu o 
prefăcută grije: 

- Veniţi, veniţi mai iute încoa', să vă 
ascunz eu în şira asta de paie din 
bătătură. 

Bieţii zmei atâta se speriaseră, încât 
nu mai ştiau ce face. Se lăsară să-i ia şi 
să-i ascunză. 

Cotoşmanul îi băgă în şira de paie şi îi 
dete foc. îndată văpaia se urcă până la 
cer, iară bieţii zmei ţipau de usturime în 
para focului, de să le plângi de milă. 
Ţipară ce ţipară, dară o dată cu focul li se 
stinse şi lor glăsciorul şi se făcură scrum. 

Atunci iaca şi nunta intra pe poarta 
palatului. Slugile spuseră şi ele după cum 
le învățase cotoşmanul, că palaturile 
astea sunt pe moşiile lui Mătăhuz 
împărat. 

Când intră în palat, ce să vezi 
dumneata? Bogăția de pe lume era acolo. 
Păreţii, numai în aur poleiţi. Pardoseala 
era de cleştar, iară învă-litoarea era de 
acioaie! şi de plumb. 


1 Acioaie - aliaj de metal. 

Se mai minunară o toană oamenii ce 
însoţiră pe mireasă. 

După ce se aşezară tinerii, oamenii 
se întoarseră la boier şi-i povestiră tot ce 
văzură. Boierul nu se căi că şi-a dat fata 
lui Mătăhuz împărat. lară acesta se mira 
de unde şi până unde să-i vie lui acea 
bogăţie. 

Trăiră în pace şi în veselie perechea 
nuntită şi or fi trăind şi astăzi, de n-ar fi 
murit. 

Iară eu încălecai p-o şea etc. 


Porcul cel fermecat 


A FOST ODATĂ CA NICIODATĂ etc. 

A fost odată un împărat şi avea trei 
fete. Şi fiind a merge la bătălie, îşi chemă 
fetele şi le zise: 

- Iaca, dragele mele, sunt silit să 
merg la război. Vrăjmaşul s-a sculat cu 
oaste mare asupra noastră. Cu mare 
durere mă despart de voi. în lipsa mea 
băgaţi de seamă să fiţi cuminte, să vă 
purtaţi bine şi să îngrijiţi de trebiie casei. 
Aveţi 

voie să vă preîmblaţi prin grădină, să 
intraţi prin toate cămările casei: numai în 
cămara din fund, din colţul din dreapta, 
să nu intraţi, că nu va fi bine de voi. 

- Fii pe pace, tată, răspunseră ele. 
Niciodată 
n-am ieşit din cuvântul dumitale. Du-te 
fără grije, 
şi Dumnezeu să-ți dea o izbândă 
strălucită. 

Toate fiind gata de pornire, împăratul 
le dete cheile de la toate cămările, mai 
aducându-le aminte încă o dată poveţele 
ce le deduse, şi-şi luă ziua bună de la ele. 

Fetele împăratului, cu lacrămile în 
ochi, îi sărutară mâna, îi poftiră biruinţă; 
iar cea mai mare din ele priimi cheile din 
mâna împăratului. 

Nu se ştia ce să se facă, de mâhnire 
şi de urât, fetele, când se văzură singure. 
Apoi, ca să le treacă de urât, hotărâră ca 
o parte din zi să lucreze, o parte să 
citească şi o parte să se plimbe prin 
grădină. 

Aşa făcură şi le mergea bine. 

Vicleanul pizmuia pacea fetelor şi-şi 
vâri coada. 

- Surioarele mele, zise fata cea mai 
mare, 
câtu-i ziulica de mare toarcem, coasem, 
citim. 

Sunt câteva zile de când ne aflăm 
singure, n-a 

mai rămas nici un colţ de grădină pe unde 
să nu ne fi plimbat. Am intrat prin toate 
cămările palatului tatălui nostru, şi am 
văzut cât sunt de frumos şi bogat 
împodobite; de ce să nu intrăm şi în cămara 
ceea, în care ne-a oprit tatăl nostru de a 
intra? 

- Vai de mine, leliţă, zise cea mai 
mică, mă mir cum ţi-a dat în gând una ca 
aceasta, ca să ne îndemni dumneata să 
călcăm porunca tatălui nostru. Când tata 
a zis să nu intrăm acolo, trebuie să fi ştiut 
el ce a zis şi pentru ce a zis să facem aşa. 
- Că doară nu s-o face gaură în cer 
d-om intra, zise cea mijlocie. Că doară n- 
or fi niscaiva zmei să ne mănânce, ori alte 
lighioane. Ş-apoi de unde o să ştie tata 
dacă noi am intrat au ba? 

Tot vorbind şi  îndemnându-se, 
ajunseră tocmai pe dinaintea acelei 
cămări; cea mai mare din surori, care era 
păstrătoarea cheilor, băgă cheia în 
broasca uşei şi, întorcând-o niţel, scârţ! 
uşa se deschise. 

Fetele intrară. 

Când colo, ce să vază? Casa n-avea 
nici o podoabă; dară în mijloc era o masă 
mare cu un covor scump pe dânsa, şi 
dasupra o carte mare deschisă. 

Fetele, nerăbdătoare, voiră a şti ce 
zicea în cartea aceea. Şi cea mare înainta 
şi iată ce ceti: 

„Pe fata cea mare a acestui împărat 
are s-o ia un fiu de împărat de la răsărit". 

Merse şi cea mijlocie şi, întorcând 
foaia, ceti şi ea: 

„Pe fata cea mijlocie a acestui 
împărat are s-o ia un fiu de împărat de la 
apus". 

Râseră fetele şi se veseliră, hihotind 
şi glumind între ele. Fata cea mică însă 
nu voia să se ducă. 

Cele mai mari nu o lăsară în pace, 
ci, cu voie, fără voie, o aduse şi pe dânsa 
lângă masă şi, cam cu îndoială, întoarse 
şi ea foaia şi ceti: 

„Pe fata cea mică a acestui împărat 
are s-o ia de soţie un porc". 

Trăsnetul din cer de ar fi căzut, nu i- 
arfi făcut mai mult rău ca ceea ce i-a făcut 
citirea acestor vorbe. P-aci, p-aci să moară 
de mâhnire. Şi dacă n-o ţineau surorile, îşi 
şi spărgea capul căzând. 

După ce se dezmetici din leşinul ce-i 
venise de inimă rea, începură s-o 
mângâie surorile. 

- Ce! îi ziseră, mai crezi şi tu la toate 
alea! Unde ai mai pomenit tu ca o fată de 
împărat să se mărite după un porc? 

- Ce copilă eşti! îi zise cealaltă. Dară 
tata n-are destulă oştire ca să te scape, 
chiar când s-ar întâmpla să vie să te 
ceară un dobitoc aşa de scârbos? 

Fata cea mică a împăratului ar fi voit 
să se înduplece a crede cele ce îi spuneau 
surorile; dară n-o lăsa inima. Gândul ei era 
mereu la cartea care spuse că norocul 
celorlalte surori era să fie aşa de frumos 
şi numai ei îi spusese că o să i se 
întâmple ceea ce nu se mai auzise până 
atunci pe lume. Şi apoi o rodea la ficaţi 
călcarea poruncii tatălui lor. 

Ea începu a lâncezi. Şi numai în 
câteva zile aşa se schimbase, încât nu o 
mai cunoşteai; din rumenă şi veselă ce 
era, ajunsese de se ofilise şi nu-i mai intra 
nimeni în voie. Se ferea de a se mai juca 
cu surorile prin grădină, d-a culege flori 
ca să le puie la cap şi d-a cânta cu toatele 
când erau la furcă, ori la cusătură. 

între acestea, tatăl fetelor, împăratul, 
făcuse o izbândă cum nu se aştepta, 
biruind şi gonind pe vrăjmaş. Şi fiindcă 
gândul îi era la fiicele sale, făcu ce făcu şi 
se întoarse mai curând acasă. Lumea 
după lume ieşise întru întâmpinarea lui, 
cu buciume, cu tobe şi cu surle, 
înveselindu-se că împăratul se întorcea 
biruitor. 

Cum ajunse, până a nu merge acasă, 
împăratul dete laudă Domnului că-i 
ajutase asupra protivnicilor carii se 
sculase asupra lui, de-i înfrânse. Apoi, 
mergând acasă, fiicele lui îi ieşiră înainte. 
Bucuria lui crescu când văzu că fetele îi 
erau sănătoase. Fata cea mică se feri cât 
putu a nu se arăta tristă. 

Cu toate astea, nu după mult timp, 
împăratul băgă de seamă că fie-sa cea 
mică din ce în ce slăbea şi se posomora. 
îndată îi trecu un fier ars prin inimă, 
gândindu-se că poate i-au călcat porunca. 
Şi de unde să nu fie aşa?! 

Ca să se încredinţeze, îşi chemă 
fetele, le întrebă, poruncindu-le să-i spuie 
drept. 

Ele mărturisiră. Se feriră însă d-a 
spune care din ele fuse îndemnătoarea. 

Cum auzi împăratul una ca aceasta, 
se tânguia în sine cu amar, şi cât p-aci era 
să-l biruie mâhnirea. îşi ţinu însă firea şi 
căuta a-şi mângâia fata care vedea că se 
pierde. Ce s-a făcut, s-a făcut; văzu el că 
acum o mie de vorbe un ban nu face. 

începuse a se cam uita întâmplarea 
a-ceasta. Când, într-o zi, se înfăţişe la 
împăratul fiul unui împărat de la răsărit 
şi-i ceru de soţie pe 

fata cea mare. împăratul i-o dete cu 
mulţumire. Făcură nuntă înfricoşată şi 
peste trei zile o petrecu cu cinste mare 
până la otar. Peste puţin, aşa făcu şi cu 
fata cea mijlocie, pe care o ceruse un fiu 
de împărat de la apus. 

Cu cât vedea că se împlinesc întocmai 
cele scrise în cartea ce citise, cu atât fata 
împăratului se întrista şi mai mult. Ea nu 
mai voia să mănânce, nu se mai gătea, nu 
mai ieşea la plimbare; voia să se lase să 
moară mai bine, decât să ajungă de 
batjocura lumii. Dară împăratul nu-i da 
răgaz să puie în lucrare o faptă aşa de 
nelegiuită, ci o mângâia cu fel de fel de 
poveţe. 

Mai trecu ce mai trecu şi iată, măre, 
că, într-o zi, împăratul se pomeneşte cu 
un porc mare că intră în palatul lui şi-i 
zice: 

- Sănătate ţie, împărate; să fii rumen 
şi voios ca răsăritul soarelui într-o zi 
senină. 

- Bine ai venit sănătos, prietene, dar 
ce vânt te aduce pe la noi? 

-Am venit în petit, răspunse porcul. 

Se miră împăratul când auzi de la 
porc aşa vorbe frumoase şi îndată îşi dete 
cu părerea că aci nu putea să fie lucru 
curat. Ar fi voit s-o cârmească împăratul 
spre a nu-i da fata de soţie; 

dară după ce auzi că curtea şi uliţile gem 
de porci, care venise cu peţitorul, n-avu 
încotro şi-i făgădui. Porcul nu se lăsă 
numai pe făgăduială, ci intră în vorbă şi 
hotări ca nunta să se facă peste o 
săptămână. Numai după ce priimi cuvânt 
bun de la împăratul, porcul plecă. 

Până una alta, împăratul îşi povăţui 
fata să se supuie ursitei. Apoi îi zise: 
- Fata mea, cuvintele şi purtarea cea 
înţeleaptă a acestui porc nu este de 
dobitoc; o dată cu capul nu crez eu ca el 
să se fi născut porc. Trebuie să fie vreo 
fermecătorie sau vreo altă drăcie aci. 
însă tu să fii ascultătoare, să nu ieşi din 
cuvântul lui; căci Dumnezeu nu te va lăsa 
să te chinuieşti mult timp. 
- Dacă dumneata, tată, găseşti cu cale 
aşa, răspunse fata, te ascult. Aşa mi-a fost 
triştea; văz eu că n-am încotro. 


între acestea sosi şi ziua nunţii. 
Cununia se făcu cam pe sub ascuns. Apoi, 
puindu-se porcul cu soţia sa într-o căruţă 
împărătească, porni la dânsul acasă. 

Pe drum trebuia să treacă pe lângă un 
noroi mare; porcul porunci să stea căruţa; 
se dete jos 


şi se tăvăli în noroi, până se făcu una cu 
tina, apoi, suindu-se, zise miresei să-l 
sărute. Biata fată, ce să facă? Scoase 
batista, îl şterse niţel la bot şi-l sărută, 
gândindu-se să asculte poveţile tatălui 
său. 

Când ajunseră acasă la porc, care era 
într-o pădure mare, se şi însera. Şezură 
niţel de se odihniră de drum, cinară 
împreună şi se culcară. Peste noapte, fata 
împăratului simţi că lângă dânsa era un 
om, dară nu un porc. Se miră. însă îşi 
aduse aminte de cuvintele tătână-său şi 
începu a se mai însufleţi, plină de 
nădejde. 

Porcul, seara, se dezbrăca de pielea 
de porc, fără să simtă fata, şi dimineaţa, 
până a nu se deştepta ea, el iară se 
îmbrăca cu dânsa. 

Trecu o noapte, trecură două, 
trecură mai multe nopţi şi fata nu se putea 
domiri cum se face de bărbatu-său ziua 
este porc şi noaptea om. Pasămite el era 
fermecat, vrăjit să fie aşa. 

Mai târziu începu a prinde dragoste 
de dânsul, când simţi rodurile căsătoriei: 
atât numai se mâhnea că nu ştia ce o să 
dea lumii peste câteva luni. Când, într-o 
zi, văzu trecând pe acolo o babă cloanţă 
vrăjitoare. Ea, care nu văzuse 

ameni de atâta mare de timp, era 
jinduită, şi o hemă să mai vorbească cu 
dânsa câte ceva. răjitoarea îi spuse că 
ştie să ghicească, să dea eacuri şi câte 
nagode! toate. 

- Aşa să trăieşti, bătrânico, ia spune- 


mi, d-a 
inune, ce are bărbatu-meu de ziua este 
porc şi 


oaptea, când doarme lângă mine, îl simţ 
că este m? 
- Ceea ce-mi spui, puica mamii, eram 


să ţi-o 
pui eu mai înainte, căci nu de surda 
sunt ghi- 


itoare. Să-ţi dea mămulica leacuri cari 
să-i taie 

farmecele. 

- Dă-mi, zău, mămuşoară, şi ţi-oi 
plăti cât mi-i cere, că mi s-a urât cu el 
aşa. 

- Ţine icea, puişorul mamei, aţa 
aceasta. Să nu ştie el de dânsa, că n-are 
leac. Să te scoli când doarme el, biniişor, 
şi să i-o legi de piciorul stâng, cât se 
poate de strâns, şi să vezi, draga babii, 
că dimineaţa rămâne om. Parale nu-mi 
trebuie. Eu voi fi destul de plătită când voi 
afla că o să scapi de aşa urgie. Mi se rup, 
uite, băierile inimii de milă pentru 
dumneata, bobocelul mamei, şi mă căiesc, 
mă căiesc, cum de să nu aflu mai 

înainte, ca să-ţi viu întru ajutor. 


' Nagodă - minunăţie, ciudăţenie. 

După ce plecă zgripţuroaica de 
vrăjitoare, fata de împărat ascunse cu 
îngrijire aţa; iară peste noapte se sculă 
binişor, încât să n-o simtă nici 
măiastrele, şi, cu inima tâcâindă, legă 
aţa de piciorul bărbatului său. Când să 
strângă nodul, pâc! se rupse aţa, căci era 
putredă. 

Deşteptându-se, bărbatul speriat îi 

zise: 

- Ce-ai făcut, nenorocito! Mai aveam 
trei zile, şi scăpăm de spurcatele astea de 
vrăji; acum cine ştie cât voi mai avea să 
port această scârboasă piele de dobitoc. 
Şi numai atunci vei da cu mâna de mine, 
când vei rupe trei perechi de opinci de 
fier şi când vei toci un toiag de oţel, 
căutându-mă, căci eu mă duc. 

Zise şi se făcu nevăzut. 

Sărmana fată de împărat, când se 
văzu singură cuc, unde începu a plânge şi 
a se boci, de ţi se rupea inima. Blestema 
cu foc şi cu pară pe afurisita de 
ghicitoare. Dară toate în zadar. Dacă 
văzu că n-o scoate la căpătâi cu tânguirea, 
se sculă şi plecă încotro va duce-o mila 
Domnului şi dorul bărbatului. 

Ajungând într-o cetate, porunci de-i 
făcu trei perechi de opinci de fier şi un 
toiag de oţel, se 

găti de drum şi se porni în călătorie, spre 
a-şi găsi bărbatul. 

Se duse, se duse, peste nouă mări, 
peste nouă ţări, trecu prin nişte păduri 
mari cu buştenii ca butia, se poticnea 
lovindu-se de copacii cei răsturnaţi şi, de 
câte ori cădea, de atâtea ori se şi scula; 
ramurile copacilor o izbeau peste faţă, 
crângurile îi zgâriase mâinele, şi ea tot 
înainta, mergea, şi îndărăt nu se uita. 
Când, obosită de drum şi de sarcină, 
abătută de mâhnire şi cu nădejdea în 
inimă, ajunse la o căsuţă. 

Pasămite acolo şedea sânta Lună. 

Bătu la portiţă, se rugă să o lase 
înăuntru să se odihnească niţel, mai cu 
seamă că îi şi abătuse să facă. 

Muma sântei Lune avu milă de dânsa 
şi de suferinţele sale; o priimi dară 
înăuntru şi o îngriji. Apoi o întrebă: 

- Cum se poate ca om de pe alte 
tărâmuri 
să răzbească până aci? 

Biata fată de împărat îşi povesti 
atunci toate întâmplările şi sfârşi zicând: 

- Mulţumesc mai întâi lui Dumnezeu 
că 
mi-a îndreptat paşii către acest loc, şi al 
doilea 


33 


dumitale, că nu m-ai lăsat să pier la 
ceasul naşterii. Acum te mai rog să-mi 
spui, nu care cumva sânta Lună, fiica 
dumitale, ştie pe unde s-ar afla bărbatul 
meu? 

- Nu se poate să ştie, draga mea, îi 
răspunse muma sântei Lune - dar du-te 
încolo, spre răsărit, până vei ajunge la 
sântul Soare; poate el să ştie ceva. 

îi dete să mănânce o găină friptă şi 
îi zise să bage de seamă să nu piarză nici 
un Oscior, că-i va fi de mare trebuinţă. 

După ce mai mulţumi încă o dată de 
buna găzduire şi de poveţele cele 
folositoare şi după ce lepădă o pereche de 
opinci care se spărsese, încălţă altele, 
puse oscioarele găinei într-o legătură, luă 
în braţe copilaşul şi toiagul în mână şi o 
porni iarăşi la drum. 

Merse, merse, prin nişte câmpii 
numai de nisip; aşa de greu era drumul, 
încât făcea doi paşi înainte şi unul înapoi; 
se luptă, se luptă şi scăpă de astă câmpie, 
apoi trecu prin nişte munţi nalţi, colţoroşi 
şi scorboroşi; sărea din bolovan în 
bolovan şi din colţ în colţ. Când ajungea 
pe câte un piept de munte şes, i se părea 
că apucă pe Dumnezeu de un picior; şi 
după ce se odihnea 

câte niţel, iar o lua la drum, şi tot înainte 
mergea. Glodurile, colții de munte, care 
erau tot de cremene, atât îi zgâriase 
picioarele, genunchii şi coatele, încât erau 
numai sânge; căci trebuie să vă spun că 
munţii erau nalţi, încât întreceau norii. Şi 
pe unde nu erau prăpăstii peste care 
trebuia să sară, nu putea merge altfel 
decât suindu-se pe brânci şi ajutându-se 
cu toiagul. 

în cele mai de pe urmă, stătută de 
osteneală, ajunse la nişte palaturi. 

Acolo şedea Soarele. 

Bătu la poartă şi se rugă să o 
priimească. Muma Soarelui o priimi şi se 
miră când văzu om de pe alte tărâmuri pe 
acolo şi plânse de mila ei, când îi povesti 
întâmplările. Apoi, după ce-i făgădui că 
va întreba pe fiu-său despre bărbatul ei, o 
ascunse în pivniţă, ca să n-o simtă Soarele 
când o veni acasă, căci seara se întoarce 
totdeauna supărat. 

A doua zi află fata de împărat că era 
s-o pată, fiindcă Soarele cam mirosise a 
om de pe altă lume. Dar mumă-sa îl linişti 
cu vorbe bune, zicându-i că sunt păreri. 

Fiica de împărat prinse curagi când 
văzu cu câtă bunătate este priimită şi 
întrebă: 

- Bine, frate dragă, cum se poate ca 
Soarele să fie supărat, el care este atât de 
frumos şi face atâta bine muritorilor? 
- lacă pentru ce, răspunse muma 
Soarelui: el dimineaţa stă în poarta 
raiului, şi atunci este vesel, vesel şi râde 
la toată lumea. Peste zi este plin de 
scârbă, fiindcă vede toate necurăţiile 
oamenilor şi d-aia îşi lasă arşiţa aşa de cu 
zăpuşeală; iară seara este mâhnit şi 
supărat, fiindcă stă în poarta iadului; 
acesta este drumul lui obicinuit, de unde 
apoi vine acasă. 

îi mai spuse că l-a întrebat despre 
bărbatul ei şi fiu-său îi răspunsese că nu 
ştie de seama lui nimic, fiindcă, de va 
şedea în vreo pădure deasă şi mare, 
vederea lui nu poate străbate prin toate 
colţurile şi afundăturile, ci că altă 
nădejde nu e, decât să meargă la Vânt. 

îi dete şi acolo o găină să mănânce şi 
îi zise să păstreze oscioarele cu îngrijire. 
După ce lepădă şi a doua pereche de 
opinci, care se spărsese şi acelea, luă 
legătura cu oscioarele, copilul în braţe şi 
toiagul în mână şi porni spre Vânt. 

în calea aceasta întâlni nişte greutăţi 
şi mai mari, căci dete, una după alta, 
peste munţi de 

cremene din care ţâşnea flăcări de foc, 
peste păduri nemaiumblate şi peste 
câmpii de gheaţă cu nămeţi de zăpadă. P- 
aci, p-aci era să se prăpădească, biata 
femeie; însă, cu stăruința ei şi cu ajutorul 
lui Dumnezeu, birui şi aceste greutăţi mari, 
şi ajunse la o văgăună care era într-un colţ 
de munte, mare de putea să intre şapte 
cetăţi într-însa. 

Acolo şedea Vântul. 

Gardul care o înconjura avea o 
portiţă. Bătu şi se rugă să o primească. 
Muma Vântului avu milă de dânsa şi o 
primi să se odihnească. Ca şi la Soare, fu 
ascunsă ca să nu o simtă Vântul. 

A doua zi îi spuse că bărbatul său 
locuia într-o pădure mare şi deasă, pe 
unde nu ajunsese toporul încă; că acolo 
şi-a făcut un fel de casă, grămădind 
buşteni unul peste altul şi împletindu-i cu 
nuiele, unde trăia singur-singurel, de 
teama oamenilor răi. 

După ce îi dete şi aci o găină de 
mancă şi îi zise să păstreze oscioarele, 
muma Vântului o povăţui să se ia după 
drumul robilor, care se vede noaptea pe 
cer, şi să meargă, să meargă până va 
ajunge. 


Aşa şi făcu. După ce mulţumi cu 
lacrămi de bucurie pentru buna găzduire şi 
pentru vestea cea bună, porni la drum. 

Biata femeie nopţile le făcea zi. Nu i 
se mai alegea nici de mâncare, nici de 
odihnă. Atâta dor şi foc avea să-şi găsească 
bărbatul pe care ursita i-l dedese. 

Merse, merse, până ce i se sparse şi 
opincile aceste. Le lepădă şi începu a 
merge cu picioarele goale. Nu căuta la 
gloduri, nu băga seamă la ghimpii ce-i 
intra în picioare, nici la loviturile ce 
suferea când se împiedica de vreo piatră. 

în cele mai de pe urmă ajunse lao 
poiană verde şi frumoasă din marginea unei 
păduri. Acum se mai înveseli şi sufletul ei, 
când văzu floricelele şi iarba cea moale. 
Stătu şi se odihni niţel. Apoi, văzând 
păsărelele, câte două-două pe ramurelele 
copăceilor, se încinse focul într-însa de 
dorul bărbatului său, începu a plânge cu 
amar şi, cu copilul în braţe şi cu legătura 
cu oscioarele pe umăr, porni iarăşi. 

Intră în pădure. Nu se uita nici la 
iarba cea verde şi frumoasă ce-i mângâia 
picioarele, nu voia să asculte nici la 
păsărelele ce ciripeau de te 

asurzea, nu căuta nici la floricelele ce se 
ascundeau prin desişurile crângurilor, ci 
mergea dibuind prin pădure. Ea băgase 
de seamă că aceasta trebuie să fie 
pădurea în care locuia bărbatul său, după 
semnele ce-i spusese muma Vântului. 

Trei zile şi trei nopţi orbecăi prin 
pădure şi nu putu afla nimic. Atât de mult 
era ruptă de osteneală, încât căzu şi 
rămase acolo o zi ş-o noapte fără să se 
mişte, fără să bea şi să mănânce ceva. 

în cele mai de pe urmă, îşi puse 
toate puterile, se sculă, şi aşa, şovăind, 
cercă să umble sprijinindu-se în toiagul 
său, dară îi fu cu neputinţă, căci şi acesta 
se tocise, încât nu mai era de nici o 
trebuinţă. însă de mila copilului, care nu 
mai găsea lapte la pieptul ei, de dorul 
bărbatului, pe care îl căuta cu credinţă, 
porni aşa cum putu. Nu mai făcu zece 
paşi şi zări către un desiş un fel de casă 
precum îi spusese muma Vântului. Porni 
într-acolo şi abia, abia ajunse. Acea casă 
n-avea nici ferestre, nici uşă. Pasămite uşa 
era pe deasupra. îi dete ocol. Scară nu 
era. 

Ce să facă? Voia să intre. 


39 


Se gândi, se răzgândi; se cercă să se 
suie -în zadar. Sta, sta s-o doboare cu totul 
întristarea: cum se poate să se lase ea să 
se înece tocmai la mal. Când, îşi aduse 
aminte de oscioarele de găină ce le 
purtase atâta cale şi-şi zise: „Nu se poate 
să mi se fi zis de florile mărului să păstrez 
aceste oscioare, ci că îmi va fi de mare 
ajutor la nevoie". 

Atunci scoase oscioarele din legătura 
ce o avea, se socoti niţel, mai cugetă şi, 
luând două din aceste oscioare, le puse 
vârf în vârf şi văzu că se lipiră ca printr-o 
minune. Mai puse unul, apoi unul, şi văzu 
că se lipiră şi acelea. 

Făcu deci, din oscioare, doi drugi cât 
casa de înalţi. îi rezemă de casă la o 
depărtare de o palmă domnească! unul 
de altul. După aceea puse iarăşi căpătâi 
la căpătâi celelalte oscioare şi făcu nişte 
druguleţi mici, fiecare puindu-i d-a 
curmezişul pe drugii cei mari, închipui 
treptele unei scări; cum punea aceste 
trepte, se lipeau şi ele. Şi astfel, unul câte 
unul, puse până sus. Cum punea o 
treaptă, se urca pe ea. Apoi, alta, apoi 


1 Palmă domnească (sau îngenuncheată) - veche 
unitate de măsură egală cu cea 28 cm. 

alta, până unde îi ajunse. Când, tocmai 
sus în vârful scării, nu-i ajungea să mai 
facă o treaptă. 

Ce să facă? Fără astă treaptă nu se 
putea, pasămite ea pierduse un oscior. Să 
stea acolo, era peste poate. Să nu intre 
înăuntru îi era ciudă. Se apucă şi-şi tăie 
degetul cel mic, şi cum îl puse acolo se 
lipi. Luă copilul, se urcă din nou şi intră 
în casă. 

Aci se miră ea de buna rânduială ce 
găsi. Se apucă şi ea şi mai deretică 
oleacă. Apoi mai răsuflă niţel, puse 
copilul într-o albie ce găsi şi o aşeză în 
pat. 

Când veni bărbatu-său, se sperie de 
ceea ce văzu. Parcă nu-i venea să crează 
ochilor săi, tot uitându-se la scara de 
oscioare şi la degetul din vârful scării. 
Frica lui era să nu fie iară niscaiva 
farmece, şi cât p-aci era să-şi părăsească 
casa, dară Dumnezeu îi dete în gând să 
intre. 

Atunci, făcându-se un porumbel, ca 
să nu se lipească farmecele de el, zbură 
pe dasupra fără să se atingă de scară şi 
intră înăuntru în zbor. Acolo văzu o femeie 
îngrijind de un copil. 

El îşi aduse aminte atunci că femeia 
sa era însărcinată când plecase de la ea, 
şi unde îl 


41 


coprinse un dor de dânsa şi o milă, 
gândindu-se la câte trebuie să fi păţit ea 
până să dea cu mâna de dânsul, încât se 
făcu numaidecât om. 

Cât p-aci era să n-o cunoască; atât de 
mult se schimbase din pricina 
suferințelor şi a necazurilor. 

Fata de împărat, cum îl văzu, se 
sculă în sus şi îi tâcâia inima de frică, 
fiindcă ea nu-l cunoştea. 

După ce el i se făcu cunoscut, ea nu 
se căi, ba şi uită tot ce suferise. El era un 
bărbat ca un brad de frumos. 

Se puse deci la vorbă. Ea îi povesti 
toate întâmplările, iară el plânse de mila 
ei. Apoi începu şi el a spune: 

- Eu, zise el, sunt fiu de împărat. La 
un război ce avu tată-meu cu nişte zmei, 
vecini ai lui, care erau foarte răi şi-i tot 
călcau moşia, am omorât pe cel mai mic. 
Pasămite, ursita te făgăduise lui. Atunci 
mă-sa, care era o vrăjitoare de închega şi 
apele cu farmecele ei, mă blestemă să port 
pielea acelui scârbos dobitoc, cu gând ca 
să nu ajung să mi te iau eu. Dumnezeu i-a 
stat împotrivă, şi eu te-am luat. Baba care 
ti-a dat aţa să mi-o legi de picior era ea. 
Şi de unde mai 


42 


aveam trei zile să scap de blestem, am 
fost silit să port încă trei ani stârvul 
porcului. Acum, fiindcă tu ai suferit pentru 
mine şi eu pentru tine, să dăm laudă 
Domnului şi să ne întoarcem la părinţii 
noştri. Fără tine eram hotărât să trăiesc 
ca un pustnic, d-aia şi mi-am ales acest 
loc pustiu şi mi-am făcut casa asta aşa, 
ca pui de om să nu mai poată răzbi la 
mine. 

Apoi se îmbrăţişară de bucurie şi se 
fă-găduiră ca amândoi să uite necazurile 
trecute. 

A doua zi de dimineaţă, se sculară şi 
porniră amândoi mai întâi la împăratul, 
tatăl lui. Când se auzi de venirea lui şi a 
soţiei sale, toată lumea plângea de 
bucurie că îi vedea. Iară tatăl şi muma lui îi 
îmbrăţişară strâns, şi ţinură veseliile trei 
zile şi trei nopţi. 

Apoi merse şi la împăratul, tatăl 
femeii lui. El cât p-aci era să-şi iasă din 
minţi de bucurie, când îi văzu. Ascultă 
povestindu-i-se întâmplările lor. Apoi zise 
fie-sei: 

- Ţi-am spus eu că nu credeam să se 
fi născut porc acel dobitoc ce te-a cerut 
de soţie? Şi bine ai făcut, fata mea, de m- 
ai ascultat. 

Şi fiindcă era şi bătrân, şi moştenitori 
n-avea, se cobori din scaunul împărăției 
sale şi îi puse pe dânşii. Iară ei domniră 
cum se domneşte când împărații trec 
prin fel de fel de ispite, necazuri şi nevoi. 

Şi de n-or fi murit, trăiesc şi astăzi, 
domnind în pace. 

Iară eu încălecai p-o şea etc. 


POVEŞTI PORTUGHEZE 


Cele trei zâne 


O FEMEIE, care nu avea copii, se 
rugă Sfântului Antoniu s-o ajute. Sfântul 
îi dărui trei mere, pe care trebuia să le 
mănânce pe stomacul gol. Femeia se duse 
acasă, puse merele pe un dulap şi începu 
să  deretice prin casă. Bărbatul ei, 
întorcându-se de la lucru, văzu merele şi, 
găsindu-le ispititoare, le mancă cu poftă. 
Femeia se duse disperată la Sfântul 
Antoniu şi îi spuse păţania. 

- Va naşte el în dureri, în locul tău! îi 
spuse Sfântul Antoniu. 

Un medic îi ajută bărbatului, tăindu-i 
pântecele, şi o fetiţă răsări ca prin 
farmec. Pentru că împrejurarea în care se 
născu fetiţa era ciudată, tatăl ei dădu 
ordin să se ducă copilul în pădure. Un 
vultur luă copilul în cioc şi îl purtă pe 
înălțimile unde locuia. El hrănea fetiţa cu 
laptele pe care îl 

mulgea de la vacile de pe câmp şi o 
îmbrăca în rochie pe care le lua de pe 
frânghiile oamenilor, îi clădi o căsuţă din 
paie şi fetiţa creştea frumoasă şi cuminte. 

Un prinţ, venit la vânătoare, o văzu 
într-o zi şi o întrebă dacă nu voieşte să-l 
urmeze. Ea se învoi, dar când fu gata de 
plecare, veni vulturul şi, neputând s-o 
scoată din braţele răpitorului, îi scoase 
fetei un ochi. Prinţul, care se îndrăgostise 
de fată, o luă şi cu un singur ochi şi o 
duse la palatul său, unde o ascunse într-o 
cameră. 

Mama prinţului băgă de seamă că el 
are o taină faţă de dânsa şi într-o zi, când 
el plecase la vânătoare, ea deschise uşa 
zăvorâtă şi dădu cu ochii de fata cu un 
singur ochi. „Ah! Băiatul meu ascunde o 
fată chioară! îşi spuse ea. Ei bine, voi face 
să dispară această fată." 

Ea chemă fata să-i arate frumoasele 
grădini ale castelului şi, venind înaintea 
unei fântâni, o rugă să privească în fundul 
ei şi, fără de veste, o îmbrânci înăuntru. 

Când se întoarse prinţul de la 
vânătoare, mama sa îi spuse că fata 
chioară, pe care el o închisese într-o 
cameră, a fugit fără urmă. 

Noaptea au trecut pe lângă fântână 
trei femei şi au auzit vaiete şi strigăte de 
ajutor. 

- Ce să fie? se întrebară ele. 
- O voce de fată! răspunse una. 

Se hotărâră cele trei femei, care 
erau trei zâne, să scape fata de la moarte 
şi o scoaseră imediat afară. 

- Eu îţi dăruiesc frumuseţe! spuse o 
zână. 

- Eu îţi dăruiesc un foarfece de aur, 
cu care vei tăia limba aceluia care te va 
întreba de două ori acelaşi lucru! spuse a 
doua zână. 

- Şi eu îţi dau un palat, în 
vecinătatea palatului reginei care a voit 
să te omoare şi va fi acoperit totul cu aur 
şi argint, spuse cea de-a treia. 

Şi aşa se făcu. Fata cu un singur ochi 
deveni atât de frumoasă, încât nu te 
puteai sătura privind-o. Palatul ei era plin 
de comori şi se afla în faţa palatului 
aceleia care îi voise pierzarea. 

într-o zi, regina trimise un slujitor la 
ea şi fata răspunse la întrebările lui: 


- Eu sunt O 
fată Dorită de 
mamă, 
Născută de 
tată, De vultur 
furată, 

De un iubit 
scăpată. Aruncată 
în fântână De-o 
regină păgână, 
Stau aici fericită, 
De trei zâne ferită. 


Trimisul nu înţelese dintr-o dată ce i se 
spuse şi, cerând să-i repete, sări foarfecă 
de aur şi îi reteză din limbă. 

întors la palat el spuse, sau mai 
bine-zis bâlbâi cam aşa: 

- Eu... fă... să... eu... fă... mă... eu... 
să... 
tă... eu... să... ră... 

Regina nu înţelese bineînţeles nimic 
şi trimise pe altcineva, care se întoarse 
cu o limbă şi mai pocită: 

- Lo... Io... ro... Io... Io... ro... Io... lo... 

ro... 

Văzând că nu iese la capăt, îşi 

trimise 
feciorul, care recunoscu fata iubită de 
dânsul şi răpită vulturului. 

Se îmbrăţişară cu bucurie şi el se 
întoarse la mama sa, căreia îi spuse tot 
ce a văzut. 

Cu toată mândria ce o avea mama sa, 
trecu la palatul vecin şi, văzând fata atât 
de frumoasă şi castelul atât de preţios, a 
îngăduit prinţului să se căsătorească în 
sfârşit cu aleasa inimii sale. 

Oul şi nestemata 


O FEMEIE avea două fete. Una era 
chiar a ei şi cealaltă era a bărbatului cu 
care fusese căsătorită, dar care murise 
între timp. Pe fata ei o împodobea, dar pe 
cealaltă o chinuia, cerându-i să muncească 
din răsputeri şi să le slujească, pe ea şi pe 
fata ei, ca pe nişte doamne. 

O femeie sărmană ceru într-o zi 
ajutor fetei împodobite, care sta toată 
ziua la fereastră, şi aceasta o izgoni fără 
milă. Fata cea oropsită o văzu plângând 
pe biata femeie şi o chemă şi îi dădu un 
ou, singura ei avere. 

Bătrâna sparse atunci oul primit şi 
din el căzu o piatră scumpă, o nestemată 
care strălucea ca soarele. 

- Poartă această podoabă pe gâtul 
tău, îi spuse bătrâna, căci ea îţi va aduce 
noroc! în clipa în care o pierzi, îţi piere şi 
norocul. 

Fata cealaltă, văzând de la fereastră 
ceea ce se întâmplase, aduse şi ea repede 
un ou pe care îl sparse bătrâna; însă oul 
acesta răspândi un miros groaznic şi 
conţinutul lui putred sări şi umplu faţa şi 
ochii fetei celei rele. 

Bătrâna dispăru. Regele ţării trecu 
într-o zi cu tot alaiul şi fata cea bună, cu 
piatra prețioasă la gât, îi păru atât de 
frumoasă, încât se îndrăgosti şi se şi 
căsători cu ea. 

Deveni regină şi, cum era bună, luă 
pe mama vitregă şi pe sora ei vitregă la 
palat, unde trăiau în bogăţie şi cinste. 

Regele plecă într-o zi departe şi 
pentru multă vreme. Regina rămase la 
palat. Mama ei şi sora cea rea se sfătuiră 
şi îi furară, în timpul somnului, podoaba 
ce-i purta tot norocul. Când se trezi, 
regina văzu că îi lipseşte nestemata şi fu 
foarte neliniştită. Parcă auzea cuvintele 
bătrânei: 

- De piere piatra, piere şi norocul. 

Mama şi sora vitregă plecară sub un 
pretext oarecare şi se duseră spre rege, 
care se afla departe, pe câmpiile ţării lor. 
Se gândeau că dacă fata cea rea se va 
împodobi cu piatra cea scumpă, va fi luată 
drept regina lăsată acasă. 

Un vultur, atras de strălucirea 
pietrei, veni şi smulse din zbor podoaba 
furată şi se duse spre înălțimile cerului cu 
ea. Ele nici nu băgară de seamă ce s-a 
petrecut şi, crezându-se împodobită cu 
nestemata , fata cea rea intră în cortul 
regelui, spunându-i că a venit adusă de dor 
mare. Regele 

o recunoscu, văzu înşelăciunea de care a 
voit să se folosească şi o izgoni împreună 
cu mama ei, spre râsul tuturor 


slujitorilor. 
întorcându-se regele acasă, el nu îşi 
mai recunoscu soţia, deoarece, 


nemaipurtând podoaba vrăjită, ea îi 
părea altfel şi o izgoni şi pe dânsa, 
crezând-o tot mincinoasă şi înşelătoare, 
ca pe mama şi sora ei vitregă. 

Ea se tocmi slujnică la palat. Ajuta la 
bucătărie. Trebuiau să desfacă un vultur 
şi în pântecul său fata găsi piatra 
prețioasă, dăruită într-o zi de ursită şi 
furată întâi de neamurile ei şi apoi de 
pasărea de pradă. Ea ceru să slujească la 
ospăţul de nuntă, căci regele urma să se 
căsătorească din nou, cu altă femeie, şi 
se împodobi cu nestemata ei. Regele o 
recunoscu; plin de bucurie îşi îmbrăţişa 
soţia considerată pierdută şi îşi ceru 
iertare prinţesei cu care urma să se 
însoţească. 

Până la urmă învinse tot dreptatea! 
Faptele bune ale oamenilor sunt ca nişte 
pietre preţioase; ele nu îşi pierd valoarea 
niciodată, ci, dimpotrivă, cu cât faci mai 
mult bine, cu atât mai mult strălucesc 
nestematele sufletelor. 


Povestea unui om prost 


O FEMEIE era căsătorită cu un om 
prost. Dacă rămânea acasă, el făcea totul 
vraişte şi, de mergea la târg, nu era în 
stare nici să vândă şi nici să cumpere 
ceva. 

într-o zi, îl trimise nevasta la târg să 
vândă o țesătură, spunându-i: 

- Să nu vinzi vreunui bărbat sau 
vreunei 
femei care obişnuiesc să vorbească mult, 
căci ei 
te pot înşela! 

Se duse omul la târg şi, de i se vorbea 
mult, el răspundea: 

- Nu-ţi vând nimic, deoarece 
vorbeşti prea 
mult! 

Şi nu îşi vându marfa. întorcându-se 
spre casă, trecu pe lângă o biserică şi intră 
să se roage. Deodată, auzi gălăgie mare 
în stradă şi ieşi să vadă pricina. 

întorcându-se să-şi caute țesătura, pe 
care o lăsase în paza Sfântului în faţa 
căruia se rugase, el nu o mai găsi şi 
spuse: 

- înţeleg, Prea Sfinte, că ai voit să- 
mi 
cumperi țesătura şi nu ai voit să vii la târg, 
pentru 

a nu-ţi murdări picioarele. Poart-o sănătos 
şi acum dă-mi gologanii! 

Văzând că nu capătă banii, el dădu 
icoanei un pumn şi căzură atunci cinci 
monede din cutia pomenilor, care era 
lângă icoană. 

-A! Va să zică îmi plăteşti? Ştiam eu 
că eşti un om cinstit, Prea Sfinte! Rămâi 
sănătos! 

întors acasă, el dădu nevestei banii 
şi îi povesti cele petrecute. 

Altă dată, îl trimise nevasta să-i 
cumpere o duzină de ace. El se întoarse 
acasă fără ele. 

- Ştii, nevastă, ce mi s-a întâmplat? 
Am cumpărat acele şi, văzând cum se 
căznea un om să-şi urnească din loc carul 
cu fân, am aruncat acele în car şi am 
ajutat omului şi, să vezi drăcie, eu nu am 
mai putut găsi acele tale! 

- Pentru Dumnezeu, omule! Trebuia 
să prinzi acele în haină. 

-Aşa voi face altă dată. 

Ducându-se să-şi ascută toporul, îl 
prinse la întoarcere în cheutoarea hainei 
şi veni acasă cu haina sfâșiată. 

- Ce ai făcut iară? strigă disperată 
femeia. 

Toporul trebuia legat într-o cârpă şi pus pe 
umărul 
tău. 

îl trimise apoi la târg să cumpere un 
purcel. El îl legă zdravăn şi-l atârnă de 
umărul său şi îl strânse atât de bine, 
încât îl aduse mort acasă. 

- Vai de mine, bărbate, ai omorât 
bunătate 
de purcel! Trebuia să-l legi de un picior 
şi să-l 
mâi cu un băț. 

-Ai dreptate, femeie, voi şti data 
viitoare ce am de făcut. 

Trebui să cumpere într-o zi un urcior. 
îl. legă cu sfoară şi-l trase după el. 
Venind acasă, mai avea legat de sfoară 
doar gâtul urciorului. 

- Nu te mai trimit la târg, bărbate! îi 
spuse 
femeia. Vei rămâne mâine acasă, dar 
bagă-ţi 
minţile în cap şi ascultă ce-ţj spun: nu lăsa 
caprele 
să mănânce porumbul, să nu atingi cepul 
butoiului 
din pivniţă, să nu mănânci din oala din 
dulap (avea 
zahăr acolo), că te otrăveşti şi să bagi de 
seamă 
la cloşcă, să nu i întâmple ceva! 

Femeia plecă la târg. De cum plecă 
ea, bărbatul îşi luă o bucată de şuncă şi o 
prăji, îşi scoase vin şi pierdu dopul 
butoiului şi, de frică, îşi băgă degetul 
gros înăuntru şi rămase aşa, până veni 
câinele său, pe care-l băgă cu coada în 
gaura  butoiului, ca să împiedice 
scurgerea vinului. Se duse apoi bucuros 
şi fără grijă să-şi 

mănânce şunca şi să-şi bea vinul. Văzând 
însă că au intrat caprele în grădina cu 
porumb, el îşi chemă câinele ca să le 
gonească. Vinul se scurse tot şi omul, 
speriat, luă toată făina pe care o avea şi o 
presără peste vinul scurs, ca nevasta să 
nu-l vadă. Vulpea a venit între timp la 
coteţe şi a mâncat cloşca. Nenorocitul 
începu să se vaiete: 

- Ce mă fac? Ce mă fac? 

Se gândi să se omoare. îşi aduse 
aminte că nevasta i-a spus că în oala din 
dulap are otravă pentru şobolani. începu 
să mănânce şi, văzând cât este de dulce 
otrava, o mancă toată, mai ales că voia cu 
tot dinadinsul să moară. Mai mancă şi 
mierea pe care o găsi într-o lădiţă şi văzu 
că nu moare încă; îşi legă o frânghie de 
mijloc şi se atârnă de cuiul lămpii. Se 
legănă cât se legănă şi căzu cu lampă cu 
tot în mijlocul odăii. Nu! Nu! Moartea nu- 
l voia. Disperat, se aşeză atunci în coteţ, 
pe ouăle rămase de la găina mâncată de 
vulpe şi începu să clocească, cotcodăcind 
astfel: 

- Cotcodac!... Cotcodac!... Nu-s găină, 


nu-s 
gândac..., ci un biet şi prost bărbat... 
leşiţi, pui!... 


Ileşiţi, pui! Şi nu spuneţi nimănui... că mă 
află- 

atunci nevasta şi mă paşte chiar 
năpasta... 

Cotcodac!... Cotcodac!... 

Femeia, întorcându-se de la târg, văzu 
toată drăcovenia şi crezu că bărbatul ei s-a 
omorât de-a binelea. Când îl găsi clocind 
în cotet, îşi uită de mânie, îl scoase 
frumuşel afară, îl scutură un pic cu vorba 
şi cu mâna şi îl duse în casă, căci după 
cum spune vorba din bătrâni: „Rău cu 
rău, dar mai rău e fără rău!" sau „Tot este 
bun un suflet de bărbat la casa femeii!" şi 
îl puse să toarcă în locul ei, căci „Gură de 
om, gură de câine, cere pâine!", şi pâinea 
nu se capătă fără muncă. 


POVEŞTI SPANIOLE 


Cavalerii peştilor 


A FOST ODATĂ o ţară în care se 
construiau atâtea căi ferate, atâtea 
avioane, atâtea canale, poduri şi vaporaşe, 
încât oamenii nu mai umblau pe jos şi 
cizmarii îşi blestemau soarta, deoarece 
încălţămintea nu se mai strica şi ei nu mai 
aveau deci de lucru. 

Unul dintre aceşti oropsiţi ai soartei 
se lăsă de meserie şi, cumpărându-şi o 
mică barcă şi o plasă, începu să 
pescuiască, nădăjduind că va putea astfel 
să-şi ducă viaţa sa şi pe-a nevestei sale 
spre un liman mai bun. 

Plutind pe ape, cizmarul acesta îşi 
făurise fel de fel de cântece, dar toate 
începeau mereu astfel: 


- Bărcuța mea cea cu motor 
în care sunt un domnitor; 

Mă duce-ncet şi liniştit 
Spre un noroc ne- 
nchipuit. 


Aşa cânta pescarul nostru, dar peştii 
se speriau de vocea profundă de bas şi de 
zgomotul motorului şi fugeau fără ca el 
să-i poată prinde. Pentru el se găseau în 
mare tot atâţia peşti, câte ghete rupte se 
găseau pe uscat. Disperat, se hotări într-o 
zi să se arunce în mare, spunându-şi că, 
dacă el nu poate să mănânce peşti, 
atunci să-l mănânce peştii pe dânsul. 
Marea era însă atât de neagră şi 
înfiorătoare în ziua aceea, încât el se 
hotări să-şi aleagă o zi mai frumoasă. 
Aruncă din nou plasa şi, trăgând-o în 
afară, o simţi grea. Cercetând, găsi în 
fundul plasei un peşte zis al Sfântului 
Petru. Acest peşte este neobişnuit de 
frumos. El are două pete mari, negre şi 
rotunde, care se spune că ar fi urmele 
degetelor Sfântului Petru. 

Cum îl luă el în mână, peştele 
începu să vorbească astfel: 

- Du-mă acasă la tine, omule, taie-mă 
în opt bucăţi, pregăteşte-mă cu sare şi 
piper, enibaharşi cuişoare, foi de dafin şi 
lobodă. Două bucăţi să dai nevestei tale, 
două iepei tale, două 

căţelei tale şi restul de două bucăţi să le 
îngropi în pământul grădinii tale! 

Cizmarul făcu întocmai cum îi 
spusese peştele năzdrăvan. 

După nouă luni, născu nevasta 
cizmarului doi băieţi, iapa - doi mânji, 
căţeaua - doi căţei şi în grădină răsăriră 
doi pomi ce aveau drept muguri nişte 
pajuri, care arătau ca nişte peşti argintii, 
plutind în ape albastre. 

Toate acestea creşteau în pace şi voie 
bună, aşa fel încât, peste câţiva ani, se 
ridicară doi mândri cavaleri din casa 
cizmarului, doi mândri armăsari, din 
grajdurile lui, pe care călăreau cei doi 
stăpâni tineri, care ţineau sus nişte lănci 
cu pajura amintită, şi erau însoţiţi de doi 
câini de rasă. Ei erau atât de deosebiți de 
oamenii din jur, încât păreau făuriţi de 
zei. 

Fraţii se asemănau atât de mult, 
încât li se spuneau „gemenii", precum şi 
erau. Ei se iubeau din cale-afară, dar se 
hotărâră totuşi să se despartă, şi să plece în 
lume amândoi să-şi caute fiecare norocul. Se 
îmbrăţişară şi pomiră; unul spre vest şi 
altul spre est. 

Unul dintre ei sosi după câteva zile 
la Madrid, regescul oraş, care-şi vărsa din 
belşug sarea 

lacrimilor în curatul Manzanares, cel cu 
valurile clare şi blânde. 

Tot oraşul plângea, chiar 
Mariablanca, de la poarta Soarelui. 
Frumosul nostru cavaler se  întrista 
foarte şi cercetă cauza acestei întristări 
generale. I se spuse că un dragon 
înfricoşător cerea, în fiecare an, o fecioară 
şi că tocmai atunci căzuseră sorții pe 
domniţa lor, cea fără de pereche, fata 
regelui ţării, care-i plăcuse în mod 
deosebit. 

Călărețul întrebă unde se află 
domniţa şi cineva îi răspunse că au dus-o 
la câteva mile depărtare, de unde 
urmează să fie luată de dragon. 

Cavalerul zbură spre locul indicat şi 
găsi acolo pe domniţă, tremurând de 
spaimă şi orbită de plâns. 

- Fugi,  nesocotitule, strigă ea, 
dragonul va sosi şi vei fi pierdut! 

- Eu nu voi fugi singur, răspunse el, ci 
numai cu tine, frumoasa mea! 

- Şi cum vei reuşi s-o faci? Căci 
nimeni nu-l întrece pe dragon în putere. 

-Aşteaptă, iubita mea prinţesă, şi vei 

vedea! 

El zbură fulgerător spre oraş şi se 
întoarse cu o oglindă foarte mare, pe 
care o aşeză la rădăcina unui arbore, 
acoperind-o cu vălul prinţesei. O aşeză pe 
prinţesă înaintea oglinzii şi o învăţă ca la 
ivirea dragonului să scoată repede vălul 
şi să se ascundă după arbori. 

El se îndepărtă şi se piti în dosul unui 

pom. 

Dragonul nu întârzie să vină şi 
plescăi din monstruoasa lui gură la 
vederea frumoasei fete, care aştepta. 

Ea sări repede în spatele arborelui, 
tră-gându-şi vălul şi dragonul se văzu 
înaintea unui monstru înfiorător. Era 
propria lui imagine, pe care nu şi-o văzuse 
încă în oglindă. 

Crezând că are de-a face cu un rival 
asemenea lui, scoase buzduganul şi îl 
împlântă în oglinda care se desfăcu în 
bucăţi. Cavalerul îşi înfipse atunci lancea 
în spatele dragonului şi câinele, care îl 
urmase, îl muşcă furios peste tot. 
Dragonul fu învins şi bucuria care 
cuprinse  Madridul fu de nedescris. 
Cavalerul intră în oraş cu domniţa în 
spatele său, pe calul lui aprig şi câinele 
zburda voios pe lângă dânşii. S-au dat 
serbări de bucurie în preajma nunţii care 
se puse 

la cale. Atâta voioşie şi atâta frumuseţe, 
cheltuită pe drumuri şi în case, nu s-a mai 
văzut niciodată. 

Şi, nunta fu o nuntă de vis, cu 
mâncări şi băuturi rare, cu dănţuiri 
măiestre, cu cântece şi bubuituri de tun, 
ca toată lumea să ştie că se cunună fiica 
frumoasă şi înţeleaptă a regelui cu un 
cavaler fără asemănare. 

Câteva zile după cununie, ceru 
cavalerul să vadă întregul palat, care era 
atât de mare, încât cuprindea aproape 
întinderea unui oraş. Trei zile a durat 
cercetarea întregii aşezări şi, a patra zi, 
au ajuns pe terasa palatului. Ce minuni îi 
văzură ochii! De acolo se vedea întreaga 
Spanie şi ţara maurilor, ba chiar şi regele 
Marocului, care  deplângea moartea 
dragonului, prietenul său. 

- Ce castel se zăreşte, întrebă 
cavalerul, atât de sumbru şi atât de 
singuratec? 

- Se numeşte, îi răspunse prinţesa, 
Castelul Groazei! Acest castel este vrăjit, 
dar nimeni nu cunoaşte adevărul. Cine 
intră acolo nu mai iese niciodată. 

Cavalerul nostru nu mai spuse nimic. 
El era însă dornic de aventuri rare şi, 
cum avea curaj neînfrânt, îşi luă a doua zi 
calul, lancea şi câinele şi plecă într-acolo. 

Castelul era negru şi părea într- 
adevăr un loc de groază, dar cavalerul 
fără frică bătu cu lancea în poarta de fier 
şi ecoul se răspândi în jur, fără ca nimeni 
să apară. 

Bătu încă o dată şi mai puternic şi un 
ochi se deschise, lăsând să se vadă chipul 
încreţit şi urât al unei foarte bătrâne 
femei. Când îl zări pe cavaler şi îl văzu 
atât de chipeş şi de tânăr, ea deschise 
larg poarta şi îl îmbie să intre. 

- Eu sunt  Berberisca, stăpâna 
Castelului Groazei, îi spuse ea. De voieşti 
să te însori cu mine, vei avea totul şi vei 
trăi ca un paşă. 

- Paşă, paşă... repetau ecourile. 

- Să mă însor cu o bătrână de peste o 
sută de ani? Trebuie să fii cam nebună! 

- Bună, bună... sunau ecourile. 

- Eu voiesc numai să vizitez castelul 
şi plec după aceasta. 

- Ceasta, ceasta... repetară ecourile. 

Bătrâna îi spuse să-l urmeze ca să-i 

arate 
totul. Multe comori erau adunate în 
Castelul Groazei, dar cavalerul le vedea 
ca prin vis, deoarece urâta Berberisca 
umbla foarte repede şi îl aduse deodată 
în faţa unei râpe ascunse, care se 
deschise şi el căzu într-o groapă unde 

tipetele sale se uniră cu ţipetele altor 
cavaleri tineri şi frumoşi, care au 
disprețuit, la rândul lor, farmecele 
bătrânei dar bogatei Berberisca. 


Acum să vedem ce s-a întâmplat cu 
celălalt cavaler. Acesta ajunse până la 
urmă şi el la Madrid. Acolo îl întâmpinară 
soldaţi, care-l prinseră şi-l duseră la 
palat. Slujitorii palatului îi spuseră că 
domniţa îl aşteaptă plină de teamă şi că 
ochii ei frumoşi lăcrimează necontenit de 
la plecarea sa. 

El înţelese că îl cred toţi drept 
fratele său, care trebuie să fi dat acolo de 
un mare noroc şi voi să vadă despre ce 
este vorba. 

L-au dus în triumf la palat, unde fu 
întâmpinat de rege şi prinţesă cu mare 
bucurie. 

-Ai fost la Castelul Groazei? Spune-ne 
cum ai putut ieşi de acolo şi ce ţi s-a 
întâmplat? 

- Nu vă pot spune nimic, răspunse el, 
până nu mă mai duc o dată acolo. 

- Cum, îi zise prinţesa, tu eşti 
singurul care ai reuşit să scapi teafăr de 
acolo şi vrei să mai înfrunţi o dată 
pericolul? 

- Trebuie! răspunse cavalerul. 

între timp sosi noaptea şi prinţesa se 
duse la culcare, dar cavalerul, care era 
crezut soţul ei, 

se culcă pe un scaun, spunând că a făcut 
jurământ să nu se culce într-un pat, până 
nu se întoarce la Castelul Groazei. 


A doua zi, îşi încalecă calul şi plecă 
pe drumul care ducea la acel castel, unde 
înţelesese că se afla închis fratele său. 
Bătu şi el în poartă şi, când îl văzu 
Berberisca, ea crezu că a înviat cel mort 
şi spuse: 

- Prea Sfinte Diavole, mântuie-mă de 
a-ceasta! zise ea şi fugi înspăimântată din 
calea lui. 

- Unde este fratele meu? întrebă 
cavalerul. 

- Meu, meu... repetară ecourile. 

- Este viu sau mort? 

- Mort, mort... repetară ecour”e. 

Atunci cavalerul îşi înfipse lancea în 
bătrâna pe care o ajunsese din urmă. 

- Spune-mi ce ai făcut cu fratele meu! 
spuse el învârtind lancea în pântecul 
femeii. 

- Ţi-aş spune dacă scoţi lancea şi îmi 
vindeci rana, să nu mor! răspunse 
bătrâna. 

El scoase lancea şi o întrebă cum s-o 
vindece când sângele şiroia fără stăvilire. 

- Du-te în fundul grădinii şi ia de 
acolo iarba 
fiarelor şi sângele balaurului, fierbe-le 
într-o 
căldare şi scaldă-mă într-însa! 

Abia spuse cuvintele acestea, că 
muri. El făcu aşa precum îi spuse şi 
bătrâna învie şi se prefăcu mai urâtă 
decât a fost, deoarece nasul i-a ieşit afară 
din căldare şi s-a făcut cât trompa unui 
elefant. Ea arătă cavalerului unde se află 
fratele său. Acolo mai găsi şi alţi tineri şi 
fetele furate de dragon. Erau morţi de-a 
binelea. El scaldă pe fratele său în 
căldare şi îl învie şi rând pe rând făcu 
aceleaşi minuni cu toţi ceilalţi. Fetele şi 
băieţii înviaţi deveniră perechi 
îndrăgostite, cavalerul, care răpusese pe 
dragon, se întoarse la prinţesa lui, iar cel 
care-i mântuise pe prizonierii bătrânei 
din Castelul Groazei se cunună şi el cu o 
domniţă înviată de dânsul şi baba cea 
urâtă şi rea muri de necaz, fără s-o mai 
poată învia cineva. 


Doamna Fortuna şi domnul 
Ban 


DRAGII MEI, este bine să ştiţi că 
doamna Fortuna şi domnul Ban erau atât 
de îndrăgostiţi 

şi trăiau atât de apropiaţi, încât oamenii 
nu i-au văzut vreodată despărțiți. 
începură însă clevetiri şi atunci s-au 
hotărât cei doi să se căsătorească. 

Domnul Ban era un om mic şi 
îndesat, cu un cap rotund şi cu păr de 
culoarea aurului, avea un pântec ca de 
argint, picioare ca de aramă şi purta 
încălţăminte de hârtie de Madrid. 
Doamna Fortuna era capricioasă, 
dezmăţată şi mioapă. 

Abia a trecut însă luna de miere şi 
cei doi iubiţi au început să se certe. 
Femeia voia să fie stăpână şi mândrul şi 
umflatul domn Ban nu voia să se supuie. 

Există o vorbă din bătrâni care 
spune că, dacă oceanul s-ar căsători, s-ar 
domoli, dar domnul Ban, mai mândru 
decât un ocean, nu a înţeles să se 
domolească. 

Pentru că voiau amândoi să 
stăpânească şi nu voia nici unul să 
cedeze puterea celuilalt nici în ruptul 
capului, se hotărâră să-şi încerce 
puterile, fiecare în parte. Doamna Fortuna 
spuse: 

- Vezi,  bărbate, la rădăcina 
măslinului, pe omul acela sărman şi 
părăsit? Să vedem care dintre noi îl va 
ajuta mai bine. 

S-au dus deci spre dânsul, Banul 
rosto-golindu-se şi Fortuna sărind. 


67 


Sărmanul om, uluit la vederea 
acelora pe care nu îi mai văzuse 
vreodată, deschise ochii mari de uimire. 

- Pace ţie! spuse domnul Ban. 

- Pace vouă! îi întoarse omul 
răspunsul. 

- Mă cunoşti, omule? 

- Cunosc puterea ta, domnule Ban, 
dar nu te-am avut niciodată! 

- Cum, tu nu posezi nimic? 

- O, da, mărite domn, posed şase 
copii, goi şi flămânzi. Dacă aş lucra, aş 
reuşi doar să le dau atât cât să nu moară 
de foame. 

- Şi de ce nu lucrezi? 

- Pentru că nu găsesc de lucru. 
Orice încerc este zadarnic! De când m-am 
însurat, mi-a îngheţat norocul. Totul se 
usucă, totul moare! 

- îţi voi ajuta! răspunse domnul Ban 
şi îi dădu o monedă pe care omul o puse, 
năucit şi  tremurător, în buzunarul 
pantalonului. 

Alergă într-un suflet spre brutărie ca 
să ducă pâine alorsăi. Când să scoată 
moneda, el nu mai găsi decât gaura 
buzunarului, căci nenorocitul uitase că 
are numai găuri prin buzunare. Degeaba 
căută pe tot drumul parcurs, degeaba îşi 
pierdu vremea şi răbdarea şi începu, 
bietul de el, să-şi blesteme soarta. 

Doamna Fortuna se prăpădea de râs 
şi domnul Ban se îngălbeni de ciudă şi se 
hotări să-i dea altă monedă omului. 

De data aceasta omul ţinu moneda în 
mână şi alergă din nou să cumpere de-ale 
mâncării pentru ai săi. Negustorul spuse 
însă că moneda era falsă şi omul nu mai 
ştiu de ruşine pe unde să fugă. Se 
întoarse îndărăt la domnul Ban şi îi spuse 
întâmplarea. Doamna Fortuna se puse iar 
pe râs. Domnul Ban scoase 2 000 de 
galbeni de aur şi îi dădu nenorocitului, 
care era mai-mai să leşine de atâta noroc. 
Când plecă în goană spre oraş, fu atacat 
de nişte hoţi, care nu-i luară numai banii, 
ci şi hainele lui ponosite, lăsându-l gol, 
goluţ în mijlocul drumului. Se întoarse 
spre perechea care aştepta mereu să 
vadă ce se petrecea cu omul ales de ei 
pentru experienţă. Cât a mai râs doamna 
Fortuna şi cât a mai disperat domnul 
Ban... nici nu pot să vă spun. 

Acum veni rândul femeii să-şi 
dovedească puterea. 

- Voi vedea, spuse doamna Fortuna, 
dacă este mai tare pantalonul decât 
fusta. 

Ea se apropie de omul sărman care îşi 
rupea părul de disperare, îl atinse uşor şi, 
deodată, se 

rostogoli prima monedă la picioarele 
sale. El o ridică şi îşi spuse că un biet ban 
este numai un biet ban, dar decât mii de 
monede furate tot un biet ban în mână 
are mai multă valoare. El cumpără pâine, 
îşi mai cumpără şi tutun şi era foarte 
mulţumit. Pe drum întâlni nişte jandarmi, 
care duceau legaţi hoţii, ce-i luaseră 
galbenii. Ei l-au recunoscut şi au 
mărturisit că el este  păgubaşul. 
Judecătorul, în fața căruia au apărut, om 
drept, a restituit sărmanului om toată 
averea furată, fără să-l întrebe de unde a 
căpătat-o. Omul nostru îşi cumpără un mic 
loc şi voi să-şi îngroape banii care i-au 
rămas şi, când săpa de zor, dădu de o 
vână de aur, apoi de una de argint şi, la 
urmă, de una de fier. Ce repede se îmbogăţi 
omul nostru! îl ridicară şi în rang mare şi 
fu numit excelenţă şi ministru. 

Copiii săi fură daţi la învăţătură, 
nevasta sa fu aleasă cea mai frumoasă şi 
înţeleaptă doamnă şi el nu-şi mai încăpea 
în piele de bucurie, că, în sfârşit, a scăpat 
de suferinţe şi de umilinţe. Ce poate fi 
mai umilitor decât să primeşti pomana 
oamenilor? Ce poate fi mai dureros decât 
să-ţi sufere copiii de foame? 

De atunci este Banul subordonat 
Norocului, căci Fortuna este zeița 
Norocului şi Fortuna a devenit din ce în 
ce mai capricioasă, din ce în ce mai 
dezmăţată şi, mai ales, din ce în ce mai 
oarbă. 

Banul nu mai merge singur spre 
nimeni, ci aşteaptă mereu semnul Fortunei 
şi se duce rosto-golindu-se acolo unde 
capriciile ei înţeleg să se oprească. Banul 
este bărbat şi Fortuna femeie... şi totuşi 
Fortuna dispune şi banul se supune. 


Cele trei garoafe 


A FOST ODATĂ un ţăran, care avea o 
fată pe care o iubea nespus. Mergând 
într-o zi pe câmp, el zări trei garoafe 
minunate, pe care le rupse şi le duse fetei 
sale. Fata îşi prinse garoafele în păr şi, 
stând într-o zi înaintea sobei de gătit, 
scăpă o garoafă în foc. Deodată răsări, nu 
se ştie de unde, un băiat frumos care o 
întrebă: 

- Ce faci? Ce-ţi lipseşte? 

Ea nu răspunse nimic şi atunci el îi 
vorbi mai departe: 

- Nu vrei să vorbeşti cu mine? 
Atunci mă 
vei găsi la pietrele lumii! 

Şi dispăru. 

Fata aruncă atunci în foc a doua 
garoafă şi îndată apăru un alt tânăr, care 
o întrebă: 

- Ce faci? Ce-ţi lipseşte? 

Nici de data aceasta nu răspunse fata 


nimic. 

- Nu vrei să-mi răspunzi? Atunci mă 
vei găsi 
la pietrele lumii! îi spuse şi al doilea 
flăcău şi 
dispăru. 


Măria, căci aşa se numea fata 
noastră, aruncă şi a treia garoafă în foc 
şi un tânăr, mai chipeş decât cei dintâi, 
apăru deodată. 

- Ce faci? Ce-ţi lipseşte? Nu răspunzi? 
Plec 
şi mă vei găsi doar la pietrele lumii! 

Măria se  întrista şi, cum se 
îndrăgostise de cel de-al treilea băiat, 
pleca în lume să caute pietrele de care-i 
vorbiseră flăcăii. 

Tot mergând, ajunse într-un loc 
unde se înălţau trei pietre mari şi, cum 
era foarte trudită şi foarte mâhnită, se 
aşeză jos şi începu să plângă. Deodată se 
desfăcu o piatră în două şi băiatul iubit îi 
apăru înainte. 

- De ce plângi, Măria? Ce te doare? 
o 
întrebă el. 

Ea plângea în hohote, neputând să 
răspundă şi atunci îi zise băiatul: 

- Nu te necăji, draga mea! Urcă mai 
sus şi vei zări o casă ţărănească. Bate la 
uşă şi întreabă de nu au nevoie de o 
ajutoare la lucru. 

Ea plecă suspinând, căci îi era tare 
greu să părăsească fiinţa iubită atât de 
mult şi, urcând, găsi într-adevăr o foarte 
frumoasă casă ţărănească. O femeie îi 
deschise şi, văzând fata atât de tânără şi 
frumoasă, o plăcu şi o opri la dânsa. 

în acea casă erau mai multe slujnice 
şi deoarece Măria lucra cu râvnă şi era 
tare  vrednică, ea deveni preferata 
stăpânei sale, spre disperarea şi invidia 
celorlalte. 

Atunci fetele cele rele se sfătuiră şi 
hotărâră pierzania Măriei. Se duseră la 
stăpână şi-i spuseră că Măria s-a lăudat că 
ar putea să spele singură toate rufele, 
într-o singură zi. Biata fată, văzând 
maldărul adunat şi ştiindu-se fără vină, îi 
spuse stăpânei că nu ar fi zis niciodată aşa 
ceva. Era zadarnic, însă! Ea trebui deci să 
strângă toate rufele şi să plece spre râul 
unde urma să le spele şi să le aducă până 
seara, curate ca zăpada. în drum ea se 
opri în faţa pietrelor şi începu iar să 

plângă, fără să vorbească. Se desfăcu din 
nou o piatră şi acelaşi tânăr, cel mai mic 
dintre fraţi, ieşi afară. 

- Nu plânge, Măria! Du-te la râu şi 


acolo 
cheamă toate păsărelele pământului să 
vie şi 


să-ţi ajute la spălat. 

Ea făcu precum fusese învățată şi îşi 
începu descântecul: 

- Păsărelele pământului, aduse pe 


aripa 

vântului, veniţi, surioare, fraţi, la rufe s- 
ajutaţi!... 

Păsărelele pământului, pe aripa 
vântului... 


Şi veniră stoluri, stoluri şi spălară, 
împreună cu Măria, toată rufăria. 

Stăpâna o îndrăgi mai mult pe fată şi 
fetele din casă se îndârjiră mai tare. 
Uitasem să vă spun, copii, că această 
stăpână avea ochii bolnavi, din cauza 
plânsului. Ea avusese trei feciori, care 
dispăruseră fără urmă, la o vânătoare, şi a 
plâns biata femeie şi a jelit într-atât, 
încât aproape îşi pierduse vederea 
ochilor. 

Fetele cele rele merseră din nou la 
dânsa şi-i spuseră că Măria cunoaşte un 
leac pentru vindecarea ei, adică ştie locul 
unde izvorăşte apa miraculoasă care redă 
vederea ochilor. 

în zadar se rugă Măria de stăpână s- 
o înţeleagă şi s-o creadă, ea trebui să plece 
în lume în căutarea acelei ape. 

Fata se duse iar şi plânse, fără să 
vorbească, în faţa celor trei pietre mari şi 
iar se desfăcu una din ele, din care ieşi 
băiatul iubit de fată şi îi întinse un pahar, 
spunându-i: 

- Nu te amări, Măria, şi nu-ți strica 
ochişorii plângând! Du-te la malul apei cu 
paharul acesta şi spune: „Veniţi voi, 
păsările pământului, pe aripa vântului, 
plângeţi cu mine şi plângeţi atât de bine, 
să poată stăpâna să vadă, ca şi lumea 
întreagă..." 

Şi aşa făcu. Din lacrimile păsărelelor, 
adunate în pahar, şi cu pana ultimei 
păsărele unse ochii stăpânei sale, care se 
vindecă imediat, ca prin minune. 

Puteţi să vă  închipuiţi bucuria 
stăpânei şi dragostea care o cuprinse 
pentru fată. O iubea de acum ca pe 
copila ei, dar amarnicele fete şedeau la 
pândă. într-o zi, ele îi spuseră stăpânei că 
Măria cunoaşte locul unde se află cei trei 
feciori şi ea ar putea să-i elibereze. 

Iar începu chinul încercărilor asupra 
Măriei. Mâhnită, se duse din nou să se 
plângă pietrelor din drum, fără să 
vorbească. 


75 


- Măria, femeia la care slujeşti, îi 


spuse 

frumosul şi bunul băiat, este mama 
noastră. Noi 
suntem feciorii ei şi am fost prefăcuţi în 
pietre de 


către un vrăjitor. Du-te şi spune-i mamei să 
adune 
toate  fecioarele din sat, să facă o 


procesiune cu 
ele, să vie cu lumânări aprinse, să 
înconjure de 
trei ori pietrele noastre. Să fie foarte 
atentă însă 
toată lumea, căci nu este îngăduit să se 
stingă 


flacăra vreunei lumânări! 

Se adunară fecioarele toate şi veniră 
împreună cu Măria; înconjurară pietrele 
de trei ori şi, înainte de a sfârşi 
înconjurul, se stinse lumânarea Măriei, 
care strigă înspăimântată: 

- Dumnezeule... ajută-ne! Se stinge 
lumi 
niţa, lumina salvatoare.... lumina mea 
moare... 

Doamne... ajută-ne! 

Pietrele se desfăcură şi cei trei 
feciori frumoşi ieşiră afară spunând: 

- Mulţumim ţie, Măria, că ai vorbit, în 
sfârşit! 

Când am fost vrăjii şi prefăcuţi întâi în 


trei ga 
roafe, trebuia ca cineva să arunce 
garoafele în 
foc ca noi să ne transformăm în pietre şi, 
apoi, ca 


să scăpăm de vrajă, trebuia ca acela sau 
aceea, 
care a aruncat garoafele în foc, să 
vorbească. 

Ce s-a mai bucurat biata mamă 
încercată atât de crud de soartă, ce s-au 
bucurat fecioarele 

toate şi apoi ce bucurie s-a mai dezlănţuit 
la nunta Măriei cu feciorul îndrăgit! 
Fetele cele rele şi-au cerut iertare 
de la tânăra lor stăpână şi au rămas s-o 
slujească cu credinţă. Măria nu numai că 
le-a iertat, dar le-a făcut daruri frumoase 
şi le-a spus vorbe mângâietoare, căci ea 
era bună şi iertătoare şi de aceea i-a 
ajutat Domnul să învingă toate relele şi să 
sfârşească, în bucurie, viaţa ei. 


Fina Sfântului Petru 


A FOST ODATĂ o pereche de oameni 
bătrâni, care nu aveau copii. S-au rugat o 
viaţă Sfântului Petru şi, tot spunându-i 
păsul, el s-a îndurat de dânşii şi le-a 
dăruit o fetiţă. Sfântul Petru i-a fost naş 
şi au botezat-o cu numele lui. Murind 
tatăl, fata a trebuit să-şi caute de lucru şi 
maica ei nu a ştiut cum s-o îmbrace, 
deoarece purta numele de Petru şi era 
totuşi fată. O îmbrăcă până la urmă în 
băiat şi ea se înfăţişă la palat, 

cercetând dacă nu este ceva de făcut. 
Regina, în faţa căreia apăru, îl plăcu 
foarte mult pe băiatul cu chip de fată. 

După un timp plecă regele în război. 
Regina, care se îndrăgostise de slujitorul 
ei, îl chemă rugându-l să-i ţie de urât. 
Petru, care după cum ştim era o fată, se 
purtă cu bună-cuviinţă şi sfială şi regina 
se supără. Când se întoarse regele din 
război, regina, care era rea şi mincinoasă, îi 
spuse că Petru a îndrăznit s-o 
batjocorească şi ceru să-l omoare 
numaidecât. Regele, mai temător de 
Dumnezeu, nu se îndură să prăpădească o 
viaţă tânără şi îi ceru băiatului să-i aducă 
un inel din fundul mării, spunându-i că, 
dacă nu reuşeşte s-o facă, plăteşte cu 
viaţa. 

Petru plecă plângând pe drumuri şi 
Sfântul Petru întâlni fata-băiat şi-o întrebă 
care este cauza tristeţii sale. Şi ea îi 
povesti. 

- Nu face nimic, îi spuse Sfântul, ia 
fluierul acesta, du-te la malul mării şi 
cântă şi vei vedea ce ţi se va întâmpla! 

Fata luă fluierul, se duse la malul 
mării şi începu să cânte cu foc şi un peşte 
mare ieşi din apă şi îi aduse un inel de 
aur, în gură. Petru luă inelul şi îl duse 
regelui, care îi spuse că trebuie 

să-l mai puie la încercare şi îi ceru să-i 
aducă pe domniţa cea mută, fata lui, 
furată de nişte hoţi de multă vreme. 

lar plecă Petru jelindu-se şi iar se 
întâlni cu Sfântul Petru, căruia îi spuse 
întâmplarea şi Sfântul răspunse: 

- Nu te amări! Te voi îndrepta spre 
casa hoţilor, unde te vei aşeza în faţa 
uşilor. Când ceasul va bate de amiază, se 
deschid uşile şi, când bate de miezul 
nopţii, se închid. Tu vei intra şi vei scoate 
fata mută, înainte de bătaia a doua a 
ceasului. 

Şi aşa făcu Petru. A scos fata 
înaintea miezului nopţii şi, când bătu 
ceasul de douăsprezece ori, fata scoase un 
strigăt; pe drum, mai strigă o dată şi, ajunşi 
la palat, domniţa mută strigă iar şi începu 
să vorbească. 

Petru aduse fata înaintea părinţilor 
ei şi regele voi să-l răsplătească, dar 
regina, cu inima de piatră, spuse că nu-l 
poate ierta. 

Fu pus băiatul-fată la o nouă 
încercare. I se ceru ca, în aceeaşi noapte, 
când a adus domniţa acasă, să cearnă trei 
vagoane de grâu, trei vagoane de ovăz şi 
trei vagoane de făină şi fu dus în 
hambarele palatului, unde urma să facă o 

treabă pe care nici un om, oricât ar fi de 
vrednic, nu ar fi în stare s-o împlinească. 

Sfântul Petru veni iar în ajutorul 
finei sale, spunându-i să ceară cea mai 
mare sită şi un scaun pe care să se 
aşeze. Să mişte sita necontenit şi va 
vedea ce se întâmplă. 

De cum se mişca sita, veneau 
grămadă boabele într-însa şi săreau cu o 
repeziciune de vis, curate şi se aşezau 
cuminte de o parte. Grâul la grâu, ovăzul 
la ovăz şi făina plutea uşoară şi se 
scurgea pe nevăzute în sacii adunaţi 
grămadă. Până dimineaţa lucrul fu făcut 
cu o iscusinţă nemaivăzută până atunci. 

Regina, nemulțumită însă şi 
îndemnată se vede de un spirit rău, spuse 
că, dacă Petru nu va fi spânzurat, atunci 
ea părăseşte palatul, ţara şi poporul său. 

Regele se văzu nevoit să-i facă pe 
plac. Petru plecă plângând spre naşul său, 
care îi spuse că totul va trece ca un vis rău 
şi să nu se teamă de nimic. Fu aşadar 
pregătită spânzurătoarea şi Petru, înainte 
de a i se trece laţul de gât, fu întrebat dacă 
doreşte ceva. 

Petru spuse că voieşte să puie 
domniţei mute, pe care el a readus-o la 
palat, trei întrebări. 

I se îngădui. Şi Petru întrebă: 

- De ce ai ţipat când a bătut ceasul 
de douăsprezece ori? 

- Pentru că mama mea, regina, nu a 
spus adevărul, când te-a învinuit de 
necinste. 

- De ce ai mai ţipat a doua oară pe 
drum? 

- Pentru că ştiam că eşti fată şi că 
Sfântul Petru îţi este naş. 

- Şi de ce ai mai ţipat când ne-am 
apropiat de palat? 

- Pentru că ştiam că mama mea 
voieşte să te omoare. 

Toată omenirea adunată în faţa 
spânzurătorii începu să murmure, iar 
regele îşi pierdu graiul de emoție. Când îşi 
reveni, el izgoni pe soţia cea mincinoasă şi 
rea şi se căsători cu „Petru", fata cu nume 
de băiat, ce avusese norocul să fie 
botezată de un sfânt, care i-a călăuzit 
paşii şi ursita. 


POVESTE DANEZA 


Neînfricatul Sigurd şi 
balaurul 


CU MULTĂ VREME ÎN URMĂ, trăia 
la curtea bunului regeAlf al Danemarcei 
un băieţel pe nume Sigurd. Toţi curtenii îl 
iubeau, dar mai ales regele Alf, care-l 
crescuse ca pe fiul său. Un mare luptător 
a fost tatăl lui Sigurd până în ultima clipă, 
murind vitejeşte pe câmpul de luptă. 

Aflând despre moartea marelui său 
luptător, regele Alf a fost cuprins de o 
adâncă tristeţe şi oferi găzduire la 
castelul său lui Sigurd şi mamei sale. Aici, 
mamă şi fiu au fost primiţi cu braţele 
deschise şi toţi căutau să-i aline pentru 
pierderea suferită. încet, încet, chipul 
tatălui său deveni tot mai îndepărtat 
pentru Sigurd, care-l iubea de-acum pe 
regele Alf şi-l asculta ca pe un tată bun, 
ce-l ocrotea cu neasemuită blândeţe. 

Dar cel mai mult îi plăcea lui Sigurd 
să asculte ce-i spunea mama sa, în 
lungile seri de 

iarnă. Ea îi povestea cât de viteaz şi 
puternic fusese tatăl său, cum ura el 
viclenia şi minciuna, apărând întotdeauna 
dreptatea şi adevărul chiar în faţa 
duşmanilor. Cu sufletul la gură asculta 
Sigurd despre minunatul paloş al tatălui 
său, care putea tăia fierul şi piatra cu 
uşurinţă. Mama sa îi mai povestise cum, 
în ultima bătălie, paloşul se fransese în 
mâna viteazului luptător, dar ea culesese 
cele două bucăţi de pe câmpul de luptă şi 
le păstra într-un sipet bine ferecat. 

Ani mulţi se scurseră astfel, dar 
Sigurd asculta cu aceeaşi bucurie 
minunatele poveşti despre viteazul său 
tată. 

- Mamă, nu-i aşa că îmi vei da mie 
paloşul tatălui meu? întreba deseori 
nerăbdătorul Sigurd. 

- Nu încă, fiul meu drag. Eşti prea 
mic ca să-l poţi măcar ridica, darmite să 
te lupti cu el, îi răspundea ea. 

- Dar uite, mamă, ce mare şi puternic 
sunt! stăruia băiatul umflându-şi pieptul. 

Maică-sa îl privea cu dragoste şi-i 
spunea cu un surâs ce-i lumina chipul: 

- Eşti doar un copil acum şi mai ai 


multe de 
învăţat. Mai aşteaptă să creşti, să devii 
puternic 


şi să poţi mânui paloşul unui viteaz cum a 
fost 
tatăl tău. 

- Să ştii, mamă, că de îmi vei da 
paloşul, şi eu voi pleca la luptă şi voi fi la 
fel de viteaz cum a fost tatăl meu! spunea 
cu înflăcărare băiatul. 

-Aşa să fie, dragul meu. Până atunci 
stai alături de mine şi învaţă să 
desluşeşti adevărul de minciună, iar în 
tot ce faci gândeşte-te mai mult la cei de 
lângă tine. Nu mă îndoiesc că, într-o bună 
zi, vei fi şi tu asemenea tatălui tău, dar 
toate vor veni la timpul lor. 

Pe măsură ce anii treceau, şi Sigurd 
creştea tot mai înalt şi puternic. Chipul îl 
arăta bărbat, ochii îi străluceau cu 
înflăcărare, iar pe umeri i se revărsa părul 
blond. Cu toţii îl iubeau pe tânărul 
modest, care nu ştia ce este ura şi 
spunea întotdeauna adevărul, fără să-i fie 
teamă de nimeni. 

Trăia pe atunci în castelul regelui Alf 
un bătrân, pe nume Regin. Era atât de 
bătrân, încât nimeni nu-şi mai amintea 
când venise la castel. Regin era un 
renumit fierar şi faima lui ajunsese 
departe.  Săbiile, suliţele şi armurile 
ieşite din mâna lui dovedeau cu 
prisosinţă priceperea şi meşteşugul său. 
Tot el făcea şi minunate vase din aur şi 
argint ce împodobeau ospeţele regelui Alf. 
Ceasuri în şir petrecea Sigurd în fierăria 
lui 

Regin, privindu-l cum modelează fierul 
înroşit de parcă ar fi fost lut. 

Fierarul era şi un mare înţelept, care 
ştia să vorbească în graiurile tuturor 
popoarelor, iar în timpul când nu lucra 
fierul, mâinile sale scoteau de pe strunele 
harfei sale minunate cântece despre 
viteji şi bătălii din vremuri de demult. 

De multe ori cădea pe gânduri 
Regin, căci o mare durere îi apăsa 
sufletul. Cu mulţi ani în urmă, o comoară 
pe care spera să o capete i-a fost luată. 
Regin dorea tare mult să-şi recapete 
comoara, nu atât pentru aur, căci ducea 
un trai îmbelşugat şi fără griji la curtea 
regelui Alf, cât mai ales pentru că era o 
amintire de la părinţii şi strămoşii săi. El 
ştia că-şi va lua înapoi comoara, după o 
luptă grea, pe care însă el nu se simţea 
destul de puternic să o poarte. 

An de an căuta Regin un viteaz 
căruia să-i împărtăşească secretul său şi 
care să-l ajute la redobândirea comorii. 

Văzându-l pe tânărul Sigurd cum 
creştea, falnic şi neînfricat, îşi zise: „lată, 
în sfârşit, un viteaz cum mi-am visat 
întotdeauna să găsesc. Cu el negreşit am 
să reuşesc să-mi aduc înapoi odoarele 
scumpe". 

Se duse aşadar Regin la regele său şi-i 

zise: 

- Slăvite rege, de mulţi ani făuresc 
pentru 
oştenii tăi săbii şi armuri cu care ei apără 
hotarele 
noastre de duşmani. Dar anii trec şi eu 
sunt tot 
mai bătrân. Lasă-l, te rog, pe Sigurd, să-l 
învăţ 
meşteşugul meu şi toate câte am adunat 
eu în 
viaţa-mi plină de întâmplări! 

Regele îl privi pe fierar o clipă cu 
ochi scânteietori, după care grăi: 

- într-adevăr, iscusite Regin, multe 
lucruri 
folositoare ar învăţa Sigurd de la tine. 


Dar el are 
sufletul atât de curat şi cinstit, şi tare aş 
vrea să 
rămână astfel. Tu eşti un pustnic, un 
singuratic şi 
nu iubeşti pe nimeni. Nici chiar eu, care- 
ți sunt 


rege şi prieten, nu te cunosc prea bine. 
învaţă-l 
pe Sigurd înţelepciunea ta, dar rogu-te 


sa nu-i 
arăţi ce înseamnă ura şi invidia, care 
ajung să 


macine şi sufletele cele mai curate! 

Regin îşi plecă privirile, căci vorbele 
regelui îl pătrunseseră adânc, iar ochii săi 
nu puteau privi drept în cei ai bunului 
rege Alf. într-un târziu, răspunse: 

- Nu te teme, mărite rege. Băiatul 
acesta 
va creşte mândru, cu inima plină de 
dragoste 
pentru adevăr. Multe fapte de vitejie va 
face el în 

viitor, şi lumea va rosti cu emoție numele 
lui Sigurd! 

De atunci, tânărul începu să petreacă 
multe ceasuri pe lângă fierarul Regin, iar 
acesta, după cum promisese, îl învăţă 
multe lucruri pe care trebuia să le ştie un 
prinţ adevărat. Când se terminau 
ceasurile de învăţătură, tânărul alerga în 
pădurea de lângă castel, unde-l aşteptau 
bunii săi prieteni de joacă şi atunci codrul 
răsuna de strigătele şi veselia lor. De 
multe ori Regin, stând în pragul fierăriei, 
auzea cum răsunau în pădure strigătele 
lor de joacă. Cu privirile aţintite departe, 
el murmura mai mult pentru sine: „Se 
apropie vremea să-mi împlinesc visul şi să- 
l fac pe Sigurd să-mi recapete comoara. 
Nu mai am vreme de pierdut. Acum e 
momentul, când el nu se gândeşte la aur 
şi bogăţie. Teamă mi-e că, dacă va afla 
valoarea aurului, o să-şi ţină pentru sine 
comoara mea. De-o va cuceri acum, eu sunt 
sigur că mi.o va aduce fără şovăire'". 

într-o bună zi, Regin îi cântă 
băiatului atât de frumos, încât ochii 
acestuia scânteiau ca văpaia focului. 
Erau balade minunate despre bătăliile în 
care luptaseră şi tatăl şi bunicul lui 
Sigurd şi, ascultându-le, îi crescu şi mai 
mult dorinţa de a le urma faptele. 

Regin înţelese pe dată că s-a ivit 
clipa mult aşteptată şi-i zise cu glas 
mustrător: 

- Când o să faci şi tu fapte ca ale 
acestor 
viteji? Sau poate vrei să stai liniştit aici, 
printre 
aceşti oameni fără curaj, lângă un rege 
care nu 
se încumetă să lupte? 

Sigurd se miră foarte mult de aceste 
vorbe. Nu-i venea să creadă ce auzise din 
gura dascălului său, care nu-i vorbise 
niciodată astfel până atunci. De aceea 
zise: 

- Oamenii aceştia sunt cu toţii buni 
şi viteji, 
şi-l iubesc pe regele lor. Dar de ce să lupte 
când 
în regat domneşte liniştea şi nici un 
duşman nu-i 
calcă hotarele? 

Regin începu să râdă şi-i întoarse 

vorba: 

- Aşteaptă oare adevărații viteji să 
vină duşmanul după ei? Nu ei sunt aceia 
care se avântă în luptă, ca să cucerească 
mari victorii? Tare mă îndoiesc că vrei să 
fii un viteaz cavaler; mai degrabă cred că 
vei rămâne tot aici, la castel, lângă regele 
tău! 

- Dar ştii prea bine cât de mult 
doresc să fiu ca tatăl meu! într-o bună zi 
voi pleca negreşit să lupt ca el! exclamă 
Sigurd cu hotărâre. 

Fierarul îl întrebă atunci: 

- De este aşa, de ce nu te duci la rege 
să-i 
ceri un cal, care să te ducă victorios prin 
văl 
măşagul luptelor? 

-Am un cal, cu hăţuri şi şa. De ce să 
mai cer încă unul? 

- Pentru că nu ai un adevărat cal de 


luptă, 
dragul meu, răspunse Regin. Du-te la 
regele Alf 


şi roagă-l să te lase să-ți alegi un armăsar 
dintre 
cei ce pasc pe pajişte. Atunci poţi spune că 
ai un 
cal aşa cum se cuvine unui viteaz. 

Chiar în aceeaşi seară, Sigurd se 
duse la rege şi-i spuse: 
- Slăvite rege, vin la tine cu o mare 
rugăminte. Lasă-mă să-mi aleg un cal care 
să mă poată duce acolo unde lupta e mai 
crâncenă! 
- Dar unde şi cu cine vrei să te baţi, 
voinicule? îl întrebă regele Alf, zâmbind 
cu blândeţe. 
- încă nu ştiu, măria-ta. Dar simt că 
se apropie şi vremea când voi pleca, şi 
vreau să fiu gata oricând pentru aceasta. 
- Du-te atunci pe pajiştea de lângă 
codru şi alege-ţi orice cal doreşti, Sigurd, 
şi vino apoi în şa, să văd dacă ai făcut o 
alegere bună, grăi regele în timp ce 
tânărul îi săruta mâna cu recunoştinţă. 

Dis-de-dimineaţă, îndată ce au 
apărut armăsarii din grajdurile regelui pe 
pajişte, veni şi Sigurd să-şi aleagă 
armăsarul. Nici nu apucă să ajungă până 
la cai, că îi ieşi în cale un bătrân cu părul 
alb şi îmbrăcat în nişte straie ponosite şi- 
l întrebă: 

- Cu ce gânduri ai venit pe aici, 
Sigurd? 

- Am venit să-mi aleg un cal, 
răspunse băiatul. Dar cine eşti şi de unde 
ştii cum mă cheamă? 

- L-am cunoscut pe tatăl tău, zise 
bătrânul. A fost un mare viteaz şi bun 
prieten cu mine. 

-Atunci dă-mi voie să fiu şi eu 
prietenul tău, bătrâne înţelept, spuse 
Sigurd. Acum, mă ajuţi să-mi aleg şi eu 
un cal de luptă dintre aceşti armăsari? 

- Negreşit, răspunse bătrânul. Hai 


să-i 
mânăm spre râu şi atunci o să vedem care 
va fi 


calul de care ai tu nevoie. 

Sigurd se miră foarte mult de 
spusele bătrânului, dar, împreună cu el, 
goniră caii spre râu şi în curând aceştia 
intrară în apă. Fără zăbavă, toţi armăsarii 
se repeziră să iasă la mal, în afară de unul 
singur. Era un armăsar sirep, care nu veni 
cu ceilalţi la mal, ci, înotând falnic, trecu 
râul pe malul de dincolo, pornind în galop 
peste 


90 


câmpie. Dar, nu după multă vreme, se 
aruncă din nou în râu şi veni înapoi până 
la Sigurd. 

- Acesta este calul tău! îi zise 
bătrânul. 
Priveşte-l! E puternic şi iute şi te va ajuta la 
nevoie. 
Aminteşte-ţi de aceste cuvinte: niciodată 
să nu-ţi 
fie teamă de moarte şi în tot ceea ce faci 
gândeşte-te la cei care au nevoie de tine! 

Până să apuce Sigurd să-i 
mulțumească, bătrânul cel ciudat dispăru. 
Doar mândrul armăsar veni lângă stăpânul 
său, aşteptând parcă să fie încălecat. 
Fericit, băiatul nu mai stătu mult pe 
gânduri şi, aruncându-i-se pe spinare, 
goni spre castel. 

- Ţi-ai ales un cal minunat, dragul 


meu, grăi 
regele, când Sigurd i-l arătă. Nici nu ştiam 
că pe 
pajiştile mele creşte un armăsar atât de 
iute şi 
puternic. Tare mă mir cum de l-ai ales 
tocmai pe 


acesta dintre toţi? 

Tânărul îi povesti de-a fir-a-păr 
întâmplarea cu bătrânul întâlnit pe 
pajişte. Bunul rege îl privi cu ochii 
umeziţi de lacrimi şi-l întrebă: 

- Ţi-a spus oare, bătrânul, când va fi 
ziua în care vei pleca departe, la lupte? 

- Nu, măria-ta. Nu mi-a spus decât să 
nu mă tem de moarte şi să mă gândesc la 
ceilalţi, răspunse băiatul. 

- Aşa este, de bună seamă, dragul 


meu 
Sigurd, grăi regele. Eşti încă tânăr şi mai 
ai mult 


de învăţat de la Regin, şi trebuie să mai ai 
răbdare. 

Treceau zilele una după alta, iar 
Sigurd, când nu lucra la fierărie, îşi lua 
armăsarul şi colinda peste dealurile şi 
câmpiile din jurul castelului, bucurându- 
se de frumuseţea lor. 

într-o zi, pe când lucra în fierărie, 
Regin veni la el şi-i povesti despre viteji 
din ţinuturi îndepărtate, care au ajuns 
regi după ce au luptat în multe bătălii. 
Apoi îi spuse: 

- Eşti fiul unui luptător mare şi 
viteaz. Nu e oare un păcat să lâncezeşti 
pe aici, când sunt atâtea de făcut? 

- De ce îmi spui lucrurile acestea, 
Regin? răspunse Sigurd. Ştii prea bine că 
într-o zi voi arăta că sunt şi eu în stare de 
fapte mari, dar deocamdată sunt încă 
prea tânăr şi mai trebuie să învăţ. 

-Ţi le spun, pentru că tocmai acum e 
nevoie de un viteaz care să împlinească o 
faptă de mare curaj, grăi fierarul cu tâlc. 
Dar nu spun mai multe, căci văd că ţie îţi 
place mai mult viaţa tihnită de aici de la 
castel. Un viteaz duce o viaţă grea. Tatăl 
tău a îndurat multe greutăţi şi suferinţe 
şi nu o 

dată a înfruntat frigul şi foamea. Se vede 
treaba că fiul nu-i seamănă! 

La vorbele aspre spuse de Regin, 
ochii lui Sigurd scânteiară. 
- Spune-mi acum, Regin! strigă el 
ridicân-du-se deodată în picioare de pe 
scaunul pe care stătea. Care-i fapta ce 
trebuie împlinită? Vreau să-mi spui, căci 
nu mi-e frică nici de frig, nici de foame, 
nici de nimic altceva. 
- Stai jos, Sigurd, şi-ţi voi spune, zise 
fierarul şi începu să povestească cu gias 
molcom: Strămoşii mei au fost un neam 
de oameni puternici, care au trăit cu 
veacuri în urmă. Tatăl meu avea un castel 
falnic, în care îngropase o comoară, dar 
nu ştiam unde se află. Zi şi noapte mă 
gândeam numai la aurul din comoară. 
Veni şi ziua când tatăl meu închise ochii 
şi, după datină, ar fi trebuit să împart 
totul cu fratele meu, dar acesta mă 
alungă, zicând că bogăţiile sunt doar ale 
lui. Şi aşa am ajuns la curtea regelui Alf. 
Din vorbă în vorbă, am auzit că multdorita 
comoară zace într-un castel ruinat. Nimeni 
nu se poate însă apropia de acele locuri, 
căci un balaur înfricoşător şi-a făcut 
sălaşul pe acolo şi ucide cu suflarea-i 
fierbinte pe oricine cutează să-i calce 
sălaşul, cu gândul 

să-i ia comoara. Mulţi luptători pieiră 
luptând cu balaurul, încât de spaimă toţi 
locuitorii au părăsit acele locuri 
blestemate. Din clipa în care te-am văzut, 
Sigurd, am ştiut că tu vei fi cel care o să 
smulgi comoara din ghearele balaurului. 
Multă vreme am aşteptat clipa în care să 
te întreb dacă vrei să faci acest lucru, 
prin care vei câştiga o glorie 
nepieritoare. 

Sigurd îl privi pe Regin cu ochii săi 
limpezi şi-i spuse: 

- Prea bine, Regin. Voi pleca să lupt 
cu 
balaurul. Dar eu cred că aurul este ceva 
rău, care 
aduce multă nefericire şi suferinţă. Din 
cauza lui 
tatăl tău a fost hain, iar fratele tău un om 
fără 
suflet. Din cauza aurului tu ţi-ai urât 
fratele şi tot 
de aceea balaurul a ucis mulţi oameni 
nevino 
vaţi. Mă voi duce să lupt cu el, nu pentru 
aur, ci 
ca să şterg de pe faţa pământului un 
asemenea 
monstru. 

în ziua următoare, Sigurd veni la 
fierărie şi-i spuse lui Regin: 
- Bunule Regin, înainte de a pleca, aş 
vrea să-mi îndeplineşti şi tu o dorinţă. 
- Spune-mi numai ce doreşti, Sigurd, 
căci eu voi face orice-mi ceri! 

- Făureşte-mi un paloş, cum n-a mai 
exis 
tat altul, din bucăţile vechiului paloş 
rămas de la 
tatăl meu. 
Un zâmbet înflori pe faţa aspră a 
fierarului: -Adu-mi de îndată bucăţile 
de fier şi-ţi voi 
face un paloş fără pereche. 
Atunci Sigurd fugi într-un suflet la 
mama sa 
şi-o întrebă: 
- Mamă, unde sunt bucățile din 
paloşul tatălui meu, pe care le-ai păstrat 
de atâta amar de vreme? 
- Dragul meu Sigurd, răspunse ea, eşti 
încă prea mic pentru un aşa paloş. Mai 
aşteaptă doar câţiva ani şi o să-l primeşti. 
- Dă-mi-l acum, mamă, te rog mult, 
căci a venit timpul să împlinesc şi eu o 
faptă de vitejie. 
- Ce faptă trebuie să împlineşti, 
fiule? Nu eşti decât un copil! Cum crezi tu 
că o să poţi duce la bun sfârşit o faptă de 
bărbat? 
- Buna mea mamă, nu mai pot să 
aştept de când am aflat de existența unui 
balaur care face atâta rău oamenilor. 
- Vino atunci cu mine, fiul meu, şi-ţi 
voi da ceea ce a mai rămas din paloşul 
tatălui tău. Vorbele tale mă fac să cred că 
şi tu vei fi la fel de viteaz ca el. 

Cu aceste cuvinte, ea  descuie 
sipetul şi-i dădu băiatului bucăţile din 
paloş păstrate acolo. Când tânărul Sigurd 
le văzu, strigă nespus de bucuros: 

- Ce bine le-ai păstrat, mamă! Acum 
nu-mi 
rămâne decât să le duc lui Regin şi voi 
avea un 
paloş aşa cum mi l-am dorit. 

Ajungând la fierărie, i le dădu lui 

Regin: 

- lată bucăţile rămase din paloşul 
tatălui 
meu. Crezi că le poţi oare lipi, ca să-mi faci 
paloşul 
promis? 

Fără nici un cuvânt, Regin luă 
bucăţile şi intră în fierărie. Trecură multe 
ceasuri, în care nu se auzeau decât 
loviturile barosului pe greaua nicovală. 
într-un târziu, murdar de funingine şi cu 
faţa scăldată de sudoare, dar cu ochii 
sclipind de satisfacţie, fierarul îi întinse 
paloşul zicându-i: 

-Acest paloş te va sluji în luptele 

tale. 

Luându-l, Sigurd privi cu admiraţie 
lama care strălucea ca para focului. 
Ridicându-l cu amândouă mâinile 
deasupra capului, lovi cu toată puterea 
nicovala, despicând-o în două, fără ca 
lama paloşului să se fi tocit câtuşi de 
puţin. O mare bucurie îi umplu inima, 
ştiind că acum nimic nu-i mai stă în cale 
spre a îndeplini fapta ce şi-o pusese în 
gând. 

A doua zi, dis-de-dimineaţă, Sigurd se 
înfăţişă la rege şi-i spuse că vrea să plece 
într-o lungă călătorie: 

- Plec să ucid un balaur fioros şi să scot 
la lumină comoara pe care o păzeşte. E un 
monstru care a ucis mulţi oameni nevinovaţi 
şi a alungat pe toţi care trăiau prin 
împrejurimi. Vreau să-i ajut prin fapta mea 
să se întoarcă la casele lor. 

- Mergi cu bine, fiul meu, zise regele 
Alf. Eşti într-adevăr puternic şi neînfricat şi 
îţi doresc din tot sufletul să te întorci 
victorios. 

Când toate pregătirile fură gata, Sigurd 
încalecă pe cal şi porni nerăbdător pe 
drumul arătat de Regin. Străbătu câmpii 
întinse şi dealuri împădurite până când 
drumul îl duse la poalele unor munţi semeţi. 
Porni pe o cărare ce urca şerpuind pe munte, 
până ce soarele se pierdu în asfinţit şi 
întunericul puse stăpânire peste tot. Abia 
atunci cobori din şa şi se întinse să se odih- 
nească, priponindu-şi calul alături. 

De îndată ce primele raze de soare îi 
luminară faţa, viteazul se deşteptă şi plecă 
mai departe. Munţii erau ca nişte ziduri 
uriaşe, de o parte şi de alta a potecii, dar 
Sigurd mergea înainte cu gândul la marea 
luptă ce-l aştepta. 

Deodată, în faţa sa se deschise un 
platou străjuit din toate părţile de piscuri 
înalte. Atunci şi-a dat seama că sfârşitul 
călătoriei sale este aproape şi că peste 
puţină vreme va da ochii cu fiorosul 
balaur. Sări sprinten din şa şi, lăsându-şi 
calul priponit, porni mai departe pe 
cărare, căutând vreo urmă a balaurului. 

Nu trecu mult până ce găsi ceea ce 
căuta: urme de labe uriaşe, care duceau 
spre vârful unei ridicaturi. Puțin mai la 
vale, la poalele ridicăturii, lucea oglinda 
unui lac. 

Viteazul Sigurd înţelese că aceasta 
era cărarea pe care o folosea balaurul, ca 
să se adape. Tot gândindu-se cât de mare 
trebuie să fie balaurul, judecând după 
urmele lăsate pe cărare, se auzi deodată 
un răcnet cumplit, iar pământul se zgudui 
sub picioarele sale. 

Venea balaurul! 

Din gura-i uriaşă, străjuită de dinţi 
ascuţiţi, ieşeau limbi de foc şi nori de fum, 
care întunecau cerul. Chiar dacă Sigurd 
nu se înspăimântă, pentru el nu era altă 
cale decât să primească lupta. Stătu deci 
nemişcat, ţinând strâns mânerul paloşului, 
până ce balaurul aproape că îl atinse cu 
răsuflarea-i fierbinte. Atunci lovi cu 
paloşul, cu 

toată puterea, la fel cum lovise cu el 
nicovala lui Regin, iar balaurul căzu mort 
pe loc. 

Un sânge negru şi rău-mirositor se 
scurse din trupul nemişcat al balaurului 
şi, în timp ce Sigurd îl privea triumfător, 
simţi că se petrece un lucru neobişnuit şi 
totodată minunat: mii de  păsărele 
începură să cânte în copacii din jur şi cu 
uimire văzu că el le înţelege graiul. 

Una dintre păsărele zise: 

- Sigurd a răpus fiorosul balaur. Cu 
toții îi vor fi recunoscători pentru fapta 
sa. 

- Sălaşul balaurului este plin de aur, 
spuse alta. Sigurd îl poate lua acum 
pentru sine. 

A treia ciripi la rândul ei: 

-Aurul nu-i va aduce însă fericire. 
Mai bine Sigurd va lua coiful şi armura 
care se află lângă comoară, lăsând aurul 
acolo. 

A patra păsărică spuse şi ea: 

- O minunată prinţesă zace adormită 
într-un 
castel şi nu se va trezi decât atunci când 
va veni 
la ea Sigurd. 

Iar a cincea zise: 

- Ca s-o salveze însă pe prinţesă, 
Sigurd 
va trebui să treacă prin zidul de foc. 

Pe dată, Sigurd îşi zise în sine: „Voi lua 
coiful şi armura şi-o voi salva pe prinţesă. 
Nimic nu mă 

poate opri, trebuie să ajung la prinţesă 
chiar de va trebui să trec prin zidul de 
foc!" 

Porni fără să pregete pe cărarea ce 
ducea la sălaşul balaurului şi, intrând 
înăuntru, văzu peste tot grămezi de aur şi 
nenumărate odoare scumpe. Privind cu 
luare-aminte, găsi într-un târziu coiful şi 
armura despre care ciripiseră păsărelele. 
Gândindu-se că va trebui să treacă printr- 
un zid de foc, îşi puse pe el armura şi 
coiful, care îi veneau ca turnate. 

Se întoarse apoi la locul unde-şi lăsase 
calul, sări în şa şi porni să caute castelul 
prinţesei adormite. Sigurd se întreba: 
„Cum pot oare să aflu unde se află 
castelul prinţesei"? 

încrezător că până la urmă îl va găsi, 
merse şi merse, ceasuri şi ceasuri în şir, 
până când, deodată, zări o lumină în zare. 
„Ce poate fi asta? se întrebă Sigurd. Nu 
cumva este chiar focul despre care 
ciripeau păsărelele?" 

îndemnându-şi calul la galop, Sigurd 
porni în graba cea mai mare într-acolo. 
Era sigur că se află pe drumul cel bun. 

Trecu o zi şi o noapte. Lumina 
creştea tot mai strălucitoare, până ce 
Sigurd văzu că era sus pe munte. înţelese 
pe dată că era aproape de 

castelul prinţesei. Printre flăcările care se 
împleteau ca dansul unor şerpi de foc, 
văzu curând şi castelul. Ţinându-se bine 
în şa, Sigurd o porni pieziş pe coasta 
muntelui până ce ajunse la zidul de foc, 
unde se opri şi îi zise calului: 

- în acest castel zace adormită o 
prinţesă pe care trebuie s-o salvez. Chiar 
dacă focul ne va arde, în nici un chip nu 
trebuie să ne întoarcem din drum, căci mi- 
am jurat că trebuie să fiu la fel de viteaz 
ca tatăl meu şi să sufăr pentru alţii. Şi 
acum, dragul meu căluţ, la drum! 

Auzind acestea, calul sări înainte 
prin foc spre poarta castelului. Cumplită 
era dogoarea flăcărilor, dar, cu privirile 
aţintite înainte, cal şi călăreț străbătură 
cu bine zidul de foc. Sărind apoi din şa, 
Sigurd împinse cu putere poarta şi intră în 
castel. 

Totul părea pustiu. Mergând din 
încăpere în încăpere, tânărul ajunse într-un 
târziu într-o sală mare în care, pe un pat, 
dormea cineva îmbrăcat cu o armură şi 
având pe cap un coif. 

Sigurd se apropie cu emoție şi cu 
multă grijă ridică uşurel coiful. Pe dată, un 
minunat păr blond se revărsă peste 
armură. Atunci Sigurd înţelese că a găsit- 
o pe prinţesa căutată. 

Dar ea stătea nemişcată, cu ochii 
închişi, părând scufundată într-un somn 
adânc. 

- Trezeşte-te, prinţesă! Am venit să 
te sal 
vez! îi şopti tânărul îngenunchind lângă 
pat. 

Dar frumoasa prinţesă nu dădea nici 
un semn de viaţă. „Pesemne că armura 
grea o apasă", gândi Sigurd. Cu multă 
grijă, tăie armura cu paloşul său. Dar 
prinţesa tot nu se clinti. 

Privind mai atent, el mai văzu că 
mânecile armurii îi strângeau braţele. 
Folosind din nou paloşul, despică şi 
mânecile armurii. 

Prinţesa rămânea tot nemişcată. Cu 
inima strânsă de emoție, Sigurd se 
apropie de faţa ei şi o sărută uşor pe 
frunte. 

încet, încet, ea deschise pleoapele, 
şi doi minunaţi ochi albaştri priviră cu 
uimire la Sigurd. 

- Cine eşti tu, care m-ai trezit din 
somnul meu adânc? întrebă ea. 

- Mă cheamă Sigurd şi sunt fiul unui 
viteaz luptător. Am ucis balaurul şi am 
venit să te salvez. 

- Dar cine ţi-a vorbit despre mine? 
întrebă prinţesa. 

-Am ascultat păsărelele ciripind în 
copaci, şi ele mi-au spus cum să ajung 
până la tine, răspunse tânărul. 

- Dar, Sigurd, cum ai putut să treci 
prin foc? 

- Pentru că nu era nici o altă cale să 
ajung până la tine! 

- Eşti un mare viteaz, Sigurd! Ştiam 
că un viteaz va veni să mă trezească din 
somnul meu şi iată că, în sfârşit, ai venit! 
- Spune-mi cum te cheamă, 
prinţesă? 

- Mă cheamă Brunhilde şi sunt fiica 
unui mare rege. Mulţi ani am zăcut aici 
adormită, blestemată de o vrăjitoare rea, 
şi nimeni nu a îndrăznit să străbată zidul 
de foc, să mă salveze. Tu însă eşti cel mai 
viteaz dintre toţi, de vreme ce nu ţi-e 
teamă de nimic. 

- lar tu eşti cea mai frumoasă 
prinţesă din lume, Brunhilde! rosti 
tânărul. 

Plecară apoi la curtea regelui Alf şi, 
spre bucuria tuturor, prinţesa Brunhilde 
în curând îi deveni soţie. 

în anii ce-au urmat, Sigurd a săvârşit 
multe alte fapte de vitejie, iar numele său 
fu cunoscut în toate colţurile lumii. Dar, 
ori de câte ori cineva povestea despre 
Sigurd şi isprăvile sale, amintea mai înâi 
despre răpunerea balaurului şi salvarea 
prinţesei Brunhilde. 


POVEŞTI NORVEGIENE 


Murgul năzdrăvan 


AU FOST ODATĂ doi oameni bogaţi, 
care aveau doisprezece fii. Cel mai mic, 
de îndată ce crescu, nu mai vru să rămână 
acasă; voia să plece în lume să-şi încerce 
norocul. Părinţii îi spuseră că acasă erau 
toate bune şi frumoase şi că el ar putea 
foarte bine să rămână cu ei. Băiatul, însă, 
nu mai avea astâmpăr. |inea cu tot 
dinadinsul să plece la drum, aşa că în cele 
din urmă trebuiră să se învoiască. 

După ce merse o bucată de drum, 
ajunse la curtea unui rege. Băiatul ceru de 
lucru şi fu primit ca slugă. 

Fiica regelui din acea ţară fusese 
răpită şi dusă în munţi de un troll!. Cum 
regele nu mai avea 


1 Troll - fiinţă supranaturală, cu diferite întrupări, 
înfăţişată adesea ca având mai multe capete şi sălăşluind în 
adâncul munţilor, sub ape sau în păduri. Apare în multe din 
poveştile populare norvegiene. 

alţi copii, atât el cât şi ţara întreagă erau 
tare îngrijoraţi de soarta fetei. Regele 
făgăduise că va da jumătate de regat şi pe 
fiica sa aceluia care o va elibera. Nimeni, 
însă, nu reuşise, deşi fuseseră destui care 
încercaseră. 

Trecuse un an de când băiatul slujea 
la curtea regelui, când voi să se întoarcă la 
părinţi. Cum ajunse acasă, află că părinţii-i 
muriseră, iar fraţii săi împărţiseră toată 
averea între ei, aşa încât lui nu-i mai 
rămăsese nimic. 

- îmi daţi şi mie ceva din cele lăsate de 
mama şi de tata? Da sau nu? întrebă băiatul. 
- Cine putea să ştie că mai eşti pe lume 
şi tu, care ai tot umblat haihui, încoace şi- 
ncolo? răspunseră fraţii. Dar nu-i nimic: sus, 
la păşune, sunt douăsprezece iepe, pe care 
încă nu le-am împărţit. Dacă vrei să le ai tu 
drept partea ta de moştenire, n-ai decât să le 
iei. 

Băiatul se bucură, le mulţumi şi o luă 
din loc, plecând la munte unde păşteau cele 
douăsprezece iepe. 

Odată ajuns sus, la munte, găsi iepele. 
Fiecare avea câte un mânz. Dar una dintre 
ele avea un mânz mare şi murg, atât de 
arătos, că strălucea în lumina soarelui. 

- Frumos mai eşti, mânzule! spuse 
băiatul când îl văzu. 

- Da, şi dacă o să-i omori pe ceilalţi 
mânji, ca să pot suge de la toate iepele 
vreme de un an, atunci să te ţii ce mare şi 
frumos m-oi face! îi răspunse mânzul. 

Zis şi făcut: băiatul îi omori pe 
ceilalţi unsprezece mânji şi se duse 
acasă. 

Când se întoarse în anul următor să 
vadă mânzul, acesta era aşa de gras, că îi 
luceau până şi firele de păr, şi atât de 
mare, încât numai cu greu putu băiatul 
să-l încalece. între timp, toate iepele 
aveau, din nou, fiecare câte un mânz. 

- Ei, da, chiar că-mi pare bine că te- 
am lăsat să sugi de la toate iepele mele; 
acum, că eşti destul de mare, poţi veni cu 
mine, spuse băiatul către mânzul ce avea 
un an. 

- Nu, eu trebuie să mai stau aici un 
an; omoară-i pe toţi ceilalţi doisprezece, 
ca să pot suge şi anul acesta de la toate 
iepele şi ai să vezi ce mare şi frumos m-oi 
face până la vară! răspunse mânzul. 

Băiatul făcu din nou ce îi ceruse 
mânzul cel murg. Când se întoarse în 
munţi, peste încă un an, să-şi vadă 
mânzul şi iepele, acestea aveau, iarăşi, 
fiecare câte un mânz. Mânzul cel murg era 

atât de mare, încât băiatul nu-l mai putea 
încăleca defel, deşi ar fi vrut să-i cuprindă 
grumazul, ca să poată vedea cât de gras 
este. Mai mult decât atât, mânzul lucea de îţi 
lua ochii. 

- Măi, măi, mânzule, frumos şi mare 
erai şi înainte, dar anul acesta eşti şi mai 
arătos; aşa cal nu se găseşte nici la curtea 
regelui. Acum, însă, chiar că poţi veni cu 
mine! zise băiatul. 

- Nu încă, mai trebuie să stau un an. 
Atâta doar că trebuie să-i omori, din nou, pe 
ceilalţi doisprezece mânji, ca să pot suge de 
la toate iepele şi anul acesta şi o să ai ce 
vedea la vară! spuse murgul. 

Băiatul făcu şi de data aceasta întocmai 
cum îi spusese căluţul cel murg: îi omori pe 
toţi ceilalţi mânji şi se duse acasă. Când se 
întoarse însă în anul următor să-şi vadă 
mânzul şi iepele, el fu de-a dreptul 
înspăimântat. Nu şi-ar fi închipuit vreodată 
că un cal poate fi atât de mare. Murgul 
trebui să îngenuncheze pentru ca băiatul să 
se poată urca pe el. Chiar şi aşa, ar mai fi 
avut încă până să ajungă sus, dacă murgul 
nu s-ar fi culcat. Murgul era atât de gras, 
încât lucea şi strălucea precum o oglindă. 

De data aceasta, murgul se învoi 
bucuros să-l urmeze pe băiat. Acesta se sui 
imediat pe el, 

iar când ajunseră acasă, la fraţii săi, 
aceştia se luară cu mâinile de cap şi se tot 
minunară, întrucât un asemenea cal nu 
mai văzuseră şi nici nu mai auziseră să se 
afle. 

- Cel ce-mi va face rost de potcoave 
pentru cal precum şi de o şa şi frâiele cele 
mai arătoase cu putinţă, acela o să 
primească toate cele douăsprezece iepe 
ale mele, care sunt la munte, precum şi 
cei doisprezece mânji ai lor, spuse 
băiatul. 

Căci în anul acela iar fătaseră iepele 
câte un mânz. 

Fraţii se învoiră şi îi dădură băiatului 
nişte potcoave de săreau şi zburau aşchii 
din pietre, când călărea prin munţi. Primi 
şi o şa de aur şi frâie ce luceau şi 
străluceau de la mare depărtare. ' - Ei, şi 
acum să mergem la curtea regelui! spuse 
murgul năzdrăvan. Ţine însă bine minte 
să-l rogi pe rege să-mi dea un loc bun în 
grajd şi fân bun. 

Băiatul făgădui că aşa va face. 

Porni la drum şi, cu calul pe care îl 
avea, nu trecu mult până ce ajunse la 
curtea regelui. 

Când ajunse acolo, regele stătea 
afară pe scări şi se tot uita să vadă cine 
venea călare. 

- Oho-ho, de când mă ştiu n-am văzut 
aşa 
cal şi aşa călăreț! 

Când băiatul întrebă dacă putea fi 
primit slugă la curte, regele se bucură atât 
de tare, încât mai că îi veni să ţopăie, chiar 
acolo pe scări. Pentru el se găsea acum, 
desigur, de lucru. 

- Da, dar mai vreau şi un loc bun în 
grajd şi 
fân bun pentru calul meu, mai zise băiatul. 

Regele îi făgădui fân din cel mai bun şi 
ovăz cât de mult voia să mănânce murgul. 
Toţi ceilalţi călăreţi urmau să-şi scoată caii 
din grajd, astfel încât murgul cel năzdrăvan 
să fie singur şi să aibă destul loc. 

Nu trecu mult până când ceilalţi de la 
curte începură să-l pizmuiască pe băiat şi 
mult rău ar fi vrut să-i facă, numai că nu 
îndrăzneau. în cele din urmă, se gândiră să-i 
spună regelui că băiatul s-ar fi lăudat că, 
dacă ar vrea, ar putea să o elibereze pe 
prinţesa pe care o răpise troll-ul, ducând-o în 
munţi, cu mult timp în urmă. Regele îl chemă 
pe dată şi îi spuse că ştie cu ce se lăudase şi 
că acum nu mai rămânea decât să o şi facă. 
De se va dovedi în stare, avea într-adevăr să 
primească - după cum făgăduise regele - 
jumătate de regat şi pe prinţesă de nevastă. 
De 

nu, unde îi stăteau picioarele, acolo avea 
să-i stea şi capul. Degeaba îi spuse băiatul 
că nicicând nu se lăudase cu una ca 
aceasta, că regele nu avea urechi să audă. 
Neavând încotro, băiatul zise că va 
încerca. 

întristat şi amărât peste măsură, se 
duse în grajd. Când îl văzu, murgul cel 
năzdrăvan îl întrebă de ce era aşa de 
supărat. Băiatul îi povesti cele întâmplate, 
plângându-se că nu ştia ce şi cum să 
facă. 

- Este de-a dreptul cu neputinţă să o 
eliberez pe fiica regelui, mai spuse el. 

- Las' pe mine, te ajut eu, îl linişti 
murgul cel năzdrăvan. Dar mai întâi 
trebuie să mă potcoveşti cum se cuvine. 
Cere douăzeci de ocale de fier şi 
douăsprezece  ocale de oţel pentru 
potcoave, un fierar care să le facă şi un 
altul care să mi le pună. 

Băiatul făcu întocmai. Căpătă tot ce 
ceru: şi fier, şi oţel, şi doi fierari. lar 
murgul cel năzdrăvan fu potcovit cum se 
cuvine, aşa încât, atunci când băiatul plecă 
de la curtea regelui, se ridică un nor de 
praf în urma lui. 

Când ajunseră la muntele în care era 
ţinută închisă fiica regelui, trebuiră să 
urce o stâncă dreaptă ca un perete şi 
netedă ca sticla. 

Prima dată, nu reuşiră să urce decât 
o bucată de drum, că murgului începură 
să-i alunece picioarele din faţă şi căzură de 
se zgudui muntele. A doua oară reuşiră să 
urce ceva mai sus, dar, de această dată, 
murgului îi alunecă unul din picioarele din 
faţă şi căzură iar, rostogolindu-se cu 
zgomot la vale. A treia oară însă murgul 
zise: 

- Ei, acu-iacu'! 

Se avântă spre stâncă de săriră 
pietrele până la cerşi reuşiră să ajungă în 
vârful muntelui. Băiatul se repezi 
înăuntru, o înşfacă pe fată, o puse în şa şi 
ieşiră înainte ca troll-ul să apuce să facă 
vreo mişcare,  eliberând-o astfel pe 
prinţesă. 

Când băiatul se întoarse la curte, tare 
se mai bucură regele, care era mulţumit 
să-şi recapete fata. Dar, cu toate acestea, 
tot nemulţumit era de băiat, aţâţat fiind 
de ceilalţi curteni. 

- Mulţumesc că mi-ai eliberat fiica, îi 
zise el băiatului, când acesta intră în palat 
cu prinţesa, prefăcându-se a-şi uita 
făgăduiala. 

- Acum este şi a mea pe cât este şia 
ta, doar eşti om de cuvânt, zise băiatul. 

- Mda, făcu regele, de avut o s-o ai, 
de vreme ce ţi-am făgăduit, dar, mai 
întâi, trebuie să aduci şi lumina soarelui 
în palat. 

Chiar în faţa ferestrelor era un munte 
mare şi înalt, care nu lăsa lumina soarelui să 
pătrundă în încăperile palatului. 

- Nu aşa ne-a fost vorba, spuse băiatul, 
dar cum nici o rugăminte nu pare să nu fie 
de folos, voi face tot ce-mi stă-n putinţă, căci 
o vreau pe fata ta de soţie. 

Se duse iar la murg şi-i povesti ce îi 
ceruse regele. Murgul cel năzdrăvan fu de 
părere că nu era cu neputinţă. Dacă îi făcea 
rost de potcoave noi din douăzeci de ocale 
de fier şi douăsprezece ocale de oţel şi de 
doi fierari, unul care să le facă şi unul care 
să i le pună, aveau să aducă ei, cumva, 
lumina soarelui în palat. 

Băiatul ceru toate acestea şi le primi pe 
dată. De ruşine, regele nici nu s-ar fi gândit 
să nu i le dea. Aşa căpătă murgul cel 
năzdrăvan potcoavele cuvenite. Băiatul îl 
încalecă şi o porniră iarăşi la drum şi, de 
fiecare dată când sărea murgul cel 
năzdrăvan, se afunda şi muntele cu mai mult 
de jumătate de metru în pământ şi o ţinură 
aşa până ce regele nu mai văzu nici urmă de 
munte. 

Când băiatul se întoarse din nou la 
curte, îl întrebă pe rege dacă nici măcar 
acum, când soarele strălucea în palat, nu îi 
dădea fata. Dar 

cum, între timp, ceilalţi îl aţâţaseră iarăşi 
împotriva băiatului, regele îi răspunse că 
nici prin cap nu-i trece să nu-i dea fata, 
doar că, mai întâi, trebuie să-i aducă o 
iapă pe măsura murgului năzdrăvan. 
Băiatul spuse că nici nu fusese vorba de aşa 
ceva şi că acum o merita cu adevărat pe 
prinţesă. Regele însă o ţinea una şi bună 
cum că, de nu îi aduce iapa, îşi va pierde 
viaţa. 

Băiatul se duse iar în grajd, amărât 
şi supărat, după cum vă puteţi uşor 
închipui. îi povesti murgului că, de data 
aceasta, regele îi poruncise să-i aducă o 
iapă năzdrăvană, că, de nu, îşi va pierde 
viaţa. 

- O să fie peste poate, mai zise el, 
cal ca tine nu se găseşte în lumea 
întreagă. 

- Ba da, mai găseşti ca mine, spuse 
murgul cel năzdrăvan. Dar n-o să fie uşor 
să-l luăm. Putem totuşi să-ncercăm. De 
data asta, trebuie să te duci la rege şi să-i 
ceri potcoave noi pentru mine. Pentru asta 
e nevoie de douăzeci de ocale de fier şi de 
douăsprezece ocale de oţel şi de doi 
fierari, unul care să le facă, iar altul care 
să mi le pună. Ai însă grijă ca potcoavele 
să aibă zimţii bine ascuţiţi. O să avem 
nevoie la drum şi de doisprezece saci de 
secară şi de doisprezece saci 

de orz, de oasele de la doisprezece boi, 
de douăsprezece capete de bou, fiecare 
cu câte o mie două sute de ţepuşe şi de 
douăsprezece butoaie cu catran. 

Băiatul se duse la rege şi îi ceru tot 
ceea ce spusese murgul cel năzdrăvan şi 
le şi căpătă pe dată pe toate, căci regelui 
i-ar fi fost ruşine să nu i le dea. Băiatul şi 
murgul năzdrăvan porniră apoi la drum. 

- Nu auzi nimic? zise calul după o 
vreme, ciulind urechile. 

- Ba da, aud un vâjâit înfricoşător, 
undeva sus pe cer; cred că începe să mi 
se facă frică, răspunse băiatul. 

- Sunt păsările sălbatice din pădure 
care se apropie în zbor; au fost trimise cu 
toatele să ne oprească. Dar fă nişte găuri 
în sacii cu grăunţe şi atunci au să se 
rotească toate în jurul lor de au să uite de 
noi, spuse murgul cel năzdrăvan. 

Aşa şi făcu băiatul: găuri sacii cu 
grăunţe astfel încât orzul şi secara se 
împrăştiară în toate părţile. Păsările 
sălbatice din pădure dădură năvală care 
mai de care. Erau atât de multe, că se 
înnegrise cerul. Când văzură însă 
grăunţele, nu se putură stăpâni, se lăsară 
în jos şi începură 

să ciugulească orzul şi secara. În cele din 
urmă, nu se mai văzu decât un nor de 
păsări de tot felul bătându-se între ele. 
Băiatului şi murgului cel năzdrăvan nu le 
făcură nimic, că, ocupate să mănânce 
grăunţele, îi dăduseră pe amândoi uitării 
cu totul. După ce mai merseră mult şi bine 
peste munţi şi văi, peste dealuri şi prin 
mlaştini, murgul cel năzdrăvan îşi ciuli iar 
urechile şi apoi îl întrebă pe băiat dacă 
auzea şi el ceva. 

- Da, acum aud un vuiet groaznic 
dinspre pădure, din toate părţile. Acum 
chiar că mi-e frică! spuse băiatul. 

- De data asta, sunt animalele 
sălbatice din pădure; au fost trimise cu 
toatele să ne oprească. Aruncă însă oasele 
celor doisprezece boi, ca să aibă altceva 
de făcut şi să uite de noi. 

Băiatul aruncă oasele şi atunci veniră 
toate animalele sălbatice din pădure, urşi, 
lei, lupi şi tot felul de lighioane. Când 
văzură oasele, alergară cu toatele şi se 
bătură între ele de curgea şiroaie sângele. 
Pe băiat şi pe murgul cel năzdrăvan îi 
dădură cu totul uitării. 

Mai merseră ei ce mai merseră, 
străbătând cale lungă să le-ajungă, căci 
murgul cel năzdrăvan gonea repede, nu 
glumă, după cum vă puteţi lesne 
închipui. Deodată murgul necheză. 

-Auzi ceva? întrebă el. 

- Da, aud parcă un mânz nechezând 
tare, dar undeva departe, departe, 
răspunse băiatul. 

- Trebuie să fie de acum un mânz 
măricel, de aceea se aude aşa tare, deşi e 
atât de departe de noi, zise murgul cel 
năzdrăvan. 

Mai călătoriră o bună bucată de drum, 
când, deodată, murgul cel năzdrăvan 
scoase din nou un nechezat. 

-Acum, auzi ceva? întrebă el. 

- Da, acum aud destul de limpede 
cum nechează ca un cal în toată legea, 
răspunse băiatul. 

- Da' şi dacă o să-l mai auzi o dată, ai 
să vezi atunci ce fel de cal e! 

Mai merseră ei ce mai merseră, 
când iar necheză murgul cel năzdrăvan. 
Nu mai apucă să-l întrebe pe băiat dacă a 
auzit şi el ceva, căci în depărtare se auzi 
aşa un nechezat, că băiatul crezu că 
munţii stau să se prăvălească. 

-Acum a venit; grăbeşte-te şi aruncă 
peste mine capetele de bou cu ţepuşele şi 
catranul acolo în spate, iar tu caţără-te în 
molidul de colo. Când o să vină, o să 
împroaşte cu flăcări din amândouă nările 
şi o să se aprindă catranul. Fii cu mare 

băgare de seamă. Dacă flacăra se ridică, 
eu sunt câştigătorul, dacă flacăra coboară 
şi se stinge treptat, asta înseamnă că am 
pierdut. De vezi însă că eu sunt cel care 
câştigă, pune-i frâiele - pe care trebuie să 
le iei de la mine - şi din clipa aia o să fie 
blând. 

De-abia ce aruncă băiatul pe murgul 
cel năzdrăvan capetele de bou, ţepuşele şi 
catranul şi se caţără sus în molid, că se şi 
ivi un cal ce împrăştia flăcări. Săriră 
câteva scântei şi pe catran. Calul începu 
să se bată cu murgul cel năzdrăvan, atât 
de năprasnic, de săreau pietrele în sus, 
până la cer. Se muşcau şi se loveau atât 
cu picioarele din faţă, cât şi cu cele din 
spate, în vreme ce băiatul privea când la 
ei, când la catran, în cele din urmă, 
izbucni o flacără. 

Cum văzu flacăra ridicându-se, 
băiatul se şi dădu jos din molid şi puse 
frâiele pe cal, cum îl învățase murgul său. 
De acum, era atât de blând, încât l-ar fi 
putut mâna şi cu un fir de tors. Calul 
acesta era tot murg şi îi semăna atât de 
mult murgului cel năzdrăvan, că nimeni 
nu i-arfi putut deosebi pe unul de celălalt. 

Băiatul se sui pe calul pe care îl 
prinsese şi se întoarse la palatul regelui, 
cu murgul cel 

năzdrăvan galopând în urma lui. Când 
ajunseră, regele îi aştepta în curte. 

- Poţi să-mi spui care este calul pe 
care l-am 
prins acum şi care este cel pe care-l 
aveam 
înainte? întrebă băiatul. Dacă nu poţi, 
atunci fata 
este a mea, mai adăugă el. 

Regele se uită cu mare băgare de 
seamă la amândoi caii, de sus în jos, în 
lung şi-n lat, dar nu fu chip să-i 
deosebească. 

- Nu, nu-ţi pot spune aşa ceva. Acum 
că mi-ai adus o iapă atât de arătoasă 
pentru fiica mea, o să o capeti pe fată de 
nevastă. Mai întâi, însă, trebuie să vedem 
dacă aşa este cu adevărat sortit să fie. întâi 
se va ascunde ea de două ori şi apoi te vei 
ascunde şi tu de două ori. Dacă vei putea 
să o găseşti când se va ascunde, iar ea, în 
schimb, nu te va găsi în ascunzătoarea ta, 
atunci înseamnă că aşa este sortit să fie, 
iar tu o vei căpăta pe fiica mea, spuse 
regele. 

- Nici de asta n-a fost vreodată 
vorba, dar hai să încercăm, dacă aşa vrei! 
răspunse băiatul. 

Fiica regelui urma să se ascundă ea 
prima. Se prefăcu într-o rață şi înota în 
heleşteul ce se afla chiarîn faţa palatului. 
Băiatul nu făcu altceva decât să se ducă în 
grajd şi să-l întrebe pe murgul cel 
năzdrăvan unde s-a ascuns fata. 

-A, păi ai nevoie doar de puşca de 
vânătoare; ia-o şi du-te la heleşteu şi 
ţinteşte rața care înoată acolo. Atunci o să 
iasă şi fata la iveală! îi spuse murgul cel 
năzdrăvan. 

Băiatul înşfacă puşca şi se duse la 

heleşteu. 

- Nu vreau decât să împuşc rața asta, 
spuse el îndreptându-şi puşca spre ea. 

- Nu, nu, dragă prietene, nu trage, 
sunt eu! spuse fiica regelui. 

Astfel o găsi prima dată. 

A doua oară fata se prefăcu într-o 
pâine şi se aşeză pe masă, între alte patru 
pâini. Atât de mult semănau, încât nimeni 
n-ar fi putut s-o deosebească de celelalte. 
Băiatul se duse iarăşi în grajd, la murgul 
cel năzdrăvan, căruia îi spuse că fiica 
regelui s-a ascuns din nou şi că el unul 
habar nu avea pe unde ar putea fi. 

- N-ai decât să iei un cuţit bun, să-l 


ascuţi şi 
să te prefaci că vrei să tai a treia pâine, 
de la 
stânga la dreapta, dintre cele cinci pâini 
de pe 
masa din bucătăria palatului. Şi atunci o 
să iasă 


ea numaidecât la iveală, spuse murgul 
cel 
năzdrăvan. 

Băiatul se duse la bucătărie şi 
începu să ascută cel mai mare cuţit pe 
care îl găsi, luă cea 

de a treia pâine, de la stânga la dreapta, 
şi puse cuțitul pe ea, ca şi cum ar fi vrut 
s-o taie. 

- Vreau să-mi tai o bucată din pâinea 
a-ceasta! spuse băiatul. 

- Nu, nu, dragă prietene, nu tăia, 
sunt eu! spuse din nou fiica regelui. 

Astfel o găsi şi a doua oară. 

Acum Îi venise lui rândul să se 
ascundă. Murgul cel năzdrăvan îi arătă 
ce şi cum să facă să fie de negăsit. Mai 
întâi, se prefăcu într-o muscă şi se 
ascunse în nara stângă a murgului cel 
năzdrăvan. Fiica regelui începu să-l caute 
şi să-şi bage nasul peste tot, şi pe sus şi 
pe jos. Dădu chiar să se suie, pe frâie în 
sus, pe murgul cel năzdrăvan, dar acesta 
începu să muşte şi să împartă lovituri 
încoace şi încolo, aşa că nu mai îndrăzni 
să se urce. Astfel, fata nu fu în stare să-i 
dea de urmă băiatului. 

- Ei, acum că nu am putut să te 
găsesc, 
ieşi tu singur la iveală, spuse fata. 

Pe dată, băiatul se şi ivi undeva, pe 
podeaua grajdului. 

A doua oară, tot murgul cel năzdrăvan 
a fost acela care i-a spus băiatului în ce 
anume să se prefacă. De data aceasta se 
prefăcu într-un bulgăr 

de pământ şi se piti între copită şi 
potcoava de la piciorul stâng din faţă al 
murgului. Fiica regelui îl căută ce îl căută 
peste tot şi, în cele din urmă, ajunse din 
nou în grajd unde vru să se urce pe 
murgul cel năzdrăvan. De data aceasta, 
murgul îi făcu pe plac şi o lăsă să se suie 
pe el. Fata îl căută temeinic, peste tot. 
Numai sub copite nu, căci murgul nu se 
clintea din loc, aşa că fata iar nu fu în 
stare să-l găsească pe băiat. 

- Ei, da, acum, că iar nu te-am putut 
găsi, 
ieşi tu singur la iveală, zise fiica regelui. 

Cât ai zice peşte, băiatul fu alături 

de ea. 

- Acum chiar că eşti a mea, îi spuse 
el prinţesei. Vezi bine că aşa ne-a fost dat 
să fie! mai spuse băiatul, adresându-se 
regelui care venise şi el acolo.. 

- Dacă aşa a fost să fie, apoi aşa să 
fie! răspunse regele. 

Acestea fiind zise, pregătirile de 
nuntă se făcură cu repeziciune. Nu dură 
multă vreme până ce se porni alaiul de 
nuntaşi în frunte cu băiatul, pe murgul 
său cel năzdrăvan şi cu fiica regelui, 
călare pe celălalt murg, cu nimic mai 
prejos. 

Şi au trăit fericiţi, până la adânci 

bătrâneţi. 


Găina fuge în munţi! 


A FOST ODATĂ o văduvă bătrână 
care trăia cu cele trei fete ale sale la 
marginea unui sat, pe un deal. Era atât 
de săracă bătrâna aceasta, încât nu avea 
decât o găină, care îi era dragă ca lumina 
ochilor şi pe care o îngrijea din zorişi 
până-n seară. 

într-o bună zi, găina dispăru. O 
căută şi o strigă bătrâna în jurul colibei, 
dar găina era de negăsit. 

- Du-te şi caută găina! o îndemnă ea 
pe 
fata cea mare. Trebuie neapărat să o 
aducem 
înapoi din munţi. 

Şi cea mai mare dintre fete plecă să o 
caute. O căută şi o strigă în toate părţile, 
dar nici urmă de găină. Pe când o căuta 
ea aşa, auzi deodată dinspre munte: 

- Găina fuge în munţi! Găina fuge în 

munţi! 

Se duse să vadă ce era acolo, dar, în 

dreptul 
muntelui, căzu printr-o trapă, jos, tot mai 
jos, şi ajunse într-o grotă din adâncurile 
pământului. Erau aici nişte încăperi, una 
mai frumoasă decât cealaltă. Când ajunse 
în cea din mijloc, îi ieşi în faţă un troll 
mare şi urât. 

- Vrei să fii prietena mea? o întrebă 
el. 

- Nu, nici vorbă! răspunse fata, că 
voia să se întoarcă şi să-şi caute găina 
care dispăruse. 

Troll-ul se mânie atât de tare, încât îi 
tăie capul şi o aruncă în beci. 

Maică-sa aşteptă ce aşteptă, dar fata 
nu se mai întorcea. Mai aşteptă o vreme 
şi, cum fata cea mare nu dădea nici un 
semn de viaţă, îi spuse celei mijlocii să 
meargă să-şi caute sora. 

- Şi strigă şi găina! îi mai zise ea. 

Plecă şi cealaltă fată şi păţi şi ea la 
fel. în timp ce striga şi căuta, auzi şi ea 
dinspre munte: 

- Găina fuge în munţi! Găina fuge în 

munţi! 

Aceasta i se păru ciudat fetei, drept 

care se 
duse să vadă ce era acolo. Dar căzu şi ea 
prin trapă, jos, tot mai jos, în adâncurile 
pământului. Merse şi ea prin toate 
încăperile şi, în cea din mijloc, îi ieşi în 
faţă troll-ul, care o întrebă şi pe ea dacă 
vrea să fie prietena lui. Darfata nu voia 
defel; ea dorea să se întoarcă, să caute 
găina care dispăruse. Troll-ul se mânie, îi 
tăie capul şi o aruncă şi pe ea în beci. 

Bătrâna aşteptă mult şi bine să se 
întoarcă şi fata cea mijlocie. Cum nici 
aceasta nu mai dădea vreun semn de 
viaţă, îi spuse mezinei: 

- Porneşte degrabă la drum şi 
caută-ţi 
surorile! E şi aşa rău că am rămas fără 
găină, dar 
o să fie şi mai rău dacă nu le găsim nici pe 
surorile 
tale. Oricum, tu strigă şi găina. 

Şi mezina plecă. Merse prin tot locul, 
strigă şi căută, dar nu dădu nici de găină, 
nici de surori. In cele din urmă, ajunse şi 
ea la munte şi auzi: 

- Găina fuge în munţi! Găina fuge în 

munţi! 

I se păru ciudat şi se apropie să 

vadă ce 
era. Dar căzu şi ea prin trapă, jos, tot 
mai jos, până în grotă. Merse ea prin 
încăperile care de care mai frumoase, fără 
să-i fie prea frică. Se uită pe îndelete şi la 
una, şi la alta, aşa că zări şi trapa beciului. 
Privi în jos şi îşi recunoscu pe dată 
surorile care zăceau acolo. 

De-abia închise ea trapa la loc, că se 
ivi şi troll-ul. 

- Vrei să fii prietena mea? o întrebă 

el. 

- Da, cu plăcere, răspunse fata, 
fiindcă-şi 
dăduse seama ce li se întâmplase 
surorilor ei. 

Când auzi troll-ul una ca aceasta, fu 
atât de fericit, încât îi dărui haine 
frumoase, cele mai frumoase pe care şi 
le-ar fi putut dori, precum şi o mulţime de 
alte lucruri. 

Trecu un timp. într-o bună zi, fata 
deveni mai tristă şi mai tăcută decât de 
obicei. 

- De ce eşti amărâtă? o întrebă troll-ul. 

- Oh, fiindcă nu pot merge acasă la 
mama! răspunse fata. I s-o fi făcut foame şi 
sete şi n-are pe nimeni lângă ea. 

- Dar ştii că nu ai voie să mergi la ea, 
spuse troll-ul. Pune-i însă nişte merinde într- 
un sac şi i-l duc eu. 

Fata îi mulţumi şi îi spuse că aşa va 
face. Dar, pe fundul sacului, puse o mulţime 
de galbeni şi de arginţi şi peste ei merindele. 
Apoi îi spuse troll-ului că sacul era gata; dar 
să nu care cumva să se uite înăuntru. Şi troll- 
ul îi făgădui că nu se va uita. 

După ce plecă troll-ul, fata îl urmări cu 
privirea printr-o gaură din trapă. Merse el ce 
merse, după care îşi zise: 

- Da' tare greu mai e şi sacul ăsta! la să 
văd, totuşi, ce-i înăuntru. 

Şi dădu să desfacă sfoara de la gura 
sacului. Fata, însă, strigă: 

-Te văd! Te văd! 

- Măi, da' afurisiţi ochi mai ai! spuse 
troll-ul 
şi nu mai îndrăzni să se uite în sac. 

Când ajunse la coliba văduvei, aruncă 
sacul pe uşă şi zise: 

- Uite nişte merinde de la fata ta. Să 
nu-ţi 
faci griji pentru ea şi n-o mai căuta! 

Mai trecu o bună bucată de vreme. 
într-o zi, prin trapă, căzu un tap. 

- Cine ţi-a trimis ca sol animalul ăsta 
lăţos? 

o întrebă pe fată troll-ul. 

Era aşa de furios, că îndată înşfacă 
ţapul, îi tăie capul şi îl aruncă în beci. 

- Vai, de ce ai făcut una ca asta? îl 
întrebă fata. Ar fi putut fi al meu, să mă joc 
cu el, aici, sub pământ. 

- Da' ştiu că te superi uşor! spuse 
troll-ul. Las' c-o să-i dau din nou viaţă. 

Spunând acestea, luă un ulcior care 
atârna pe perete, puse capul ţapului la 
loc, îl unse cu alifie din ulcior şi ţapul 
căpătă iar viaţă. 

„Aha! îşi zise fata, care văzuse totul. 
E preţios, deci, ulciorul ăla." 

Şi mai trecu o vreme. Fata aşteptă 
să vină o zi când troll-ul era plecat de 
acasă. O luă pe sora cea mare, îi puse 
capul la loc şi o unse cu alifie din ulcior, 
aşa cum îl văzuse pe troll făcând cu ţapul 
şi, deodată, sora ei căpătă iar viaţă. Fata o 
puse într-un sac, o acoperi cu merinde şi, 
cum se întoarse troll-ul, îi spuse: 

- Dragă prietene, du-te până la 


mama şi 
mai du-i câte ceva de-ale gurii, l-o fi foame 
şi sete, 
biata de ea, şi e şi singură. Dar nu care 
cumva să 


te uiţi în sac! 

Şi troll-ul se învoi să facă întocmai. 
Dar, după ce merse o bucată de drum, i se 
păru că sacul este din cale-afară de greu. 
Mai merse el ce mai merse, după care îşi 
spuse că ar vrea, totuşi, să vadă ce este 
înăuntru. 

„Oricât de buni ochi ar avea, acum 
n-are cum să mă vadă", îşi spuse el în 
sinea lui. 

Dar, când dădu să desfacă sacul, fata 
care era înăuntru strigă: 

-Te văd! Te văd! 

- Măi, da' afurisiţi ochi mai ai! spuse 
troll-ul, 
care credea că este vocea fetei din 
munte. 

Nu mai îndrăzni să se uite şi duse 
sacul cât putu de repede la mama fetei. 
Când ajunse la uşă, îl aruncă înăuntru: 

- Uite nişte merinde de la fata ta. Să 
nu-ţi 
faci griji pentru ea şi n-o mai căuta! 

După încă o vreme, fata făcu la fel şi 
cu cealaltă soră; îi puse capul la loc, o 
unse cu alifie din ulcior şi sora ei mijlocie 
reveni la viaţă. O puse apoi în sac. Dar, de 
data aceasta, puse şi câţi 

galbeni şi arginţi încăpură şi, pe deasupra, 
şi ceva merinde. 
- Dragă prietene, îi spuse ea troll- 


ului, mai 
du-te până la mama cu demâncare. Dar 
nu care 


cumva să te uiţi în sac! 

Troll-ul se învoi să-i facă pe plac 
fetei şi făgădui că nu o să se uite. După ce 
merse însă o bucată de drum, sacul i se 
păru cum nu se poate mai greu. Mai merse 
el ce mai merse, până ce se simţi sleit de 
puteri. Puse sacul jos să-şi tragă puţin 
sufletul şi dădu să-l desfacă, să se uite 
înăuntru. Dar fata din sac strigă: 

-Te văd! Te văd! 

- Măi, da' afurisiţi ochi mai ai! spuse 
troll-ul 
şi nu mai avu curajul să se uite. 

Duse aşadar sacul la mama fetei cât 
de repede putu şi, când ajunse la uşă, îl 
aruncă înăuntru: 

- Uite nişte merinde de la fata ta. Să 
nu-ţi 
faci griji pentru ea şi n-o mai căuta! 

Odată, troll-ul trebuia să plece de 
acasă. Fata se făcu pe loc că este 
bolnavă şi tristă; plângea şi se văita. 

- Să nu cumva să vii acasă înainte 
de 
amiază, îl rugă ea plângând, căci nu pot 
pregăti 

mâncarea mai repede. Sunt tare amărâtă 
şi slăbită. 

După ce plecă troll-ul, îşi umplu 
hainele cu paie, ca să pară a fi o fată, apoi 
le agăţă într-un cui, lângă sobă, cu un 
făcăletîn mână, astfel încât să pară că era 
ea însăşi acolo. Fugi apoi repede acasă, 
luând cu ea o puşcă. 

Era trecut de amiază când se întoarse 

troll-ul. 

- Dă-mi să mănânc! îi spuse el fetei de 

paie. 

Dar aceasta nu-i răspunse. 

- Dă-mi să mănânc, îţi zic! spuse din 
nou 
troll-ul. Sunt flămând! 

Dar ea tot nu-i răspunse. 

- Dă-mi să mănânc! strigă troll-ul 
pentru a 
treia oară. Auzi ce-ţi spun sau vrei să te 
trezesc? 

Dar fata rămânea nemişcată. 

Troll-ul se mânie atât de tare, încât o 
izbi de se împrăştiară paiele în toate 
părţile. Când văzu aceasta, troll-ul îşi ieşi 
din minţi. începu să caute şi pe sus şi pe 
jos, până ce, în cele din urmă, ajunse şi în 
beci, unde văzu că amândouă surorile 
dispăruseră; îşi dădu pe dată seama ce se 
întâmplase. 

- Va plăti pentru asta! spuse el şi 
porni spre 
coliba acestora. 

Când ajunse, din casă se trase cu 
puşca, aşa că troll-ul nu îndrăzni să intre, 
crezând că fulgera. Se întoarse acasă cât 
putu de repede, dar când ajunse în 
dreptul trapei, tocmai răsărea soarele şi 
troll-ul muri pe loc. 

Galbeni şi arginţi mai sunt destui 
acolo. Dar cine ştie unde o fi trapa? 


POVEŞTI IUDAICE 


Povestea unui om 
deştept şi a unui om 
prost 


(după Rabi Nahman Brasslaver) 


TRĂIAU ODATĂ într-un oraş, dintr-o 
tară oarecare, doi prieteni. Erau amândoi 
căsătoriţi, aveau neveste şi fiecare avea 
câte un fecior. Oamenii aveau averi, o 
duceau bine şi copiii creşteau laolaltă, 
buni prieteni ca şi părinţii lor. 

Unul dintre băieţi era foarte deştept, 
iar celălalt era prost. Se iubeau totuşi ca 
fraţii, deoarece trăiseră împreună atâţia 
ani. Părinţii au pierdut însă averile lor şi 
au rămas doar cu câte o căsuţă care abia 
îi adăpostea. Băieţii au crescut între timp 
şi, după câţiva ani de învăţătură, s-au 
gândit că ar fi vremea să-şi caute câte o 
meserie. 

Cel deştept voi să vadă lumea, să 
adune învăţătură şi câştig; şi porni de 
acasă. Cel prost, mai temător, rămase 
lângă ai săi şi începu să 


131 


înveţe cizmăria, pe care nu reuşi s-o 
înveţe cum trebuie. încălţămintea pe care 
o lucra ieşea ciudat de colţuroasă, sau 
ciudat de pătrată. La oamenii sărmani însă 
avea căutare, deoarece lucra pe mai puţin 
decât s-ar fi gândit ei vreodată. Era vesel 
mereu cizmăraşul nostru. Lucra şi cânta, 
lucra şi lăuda pe Domnul. 

Trecură anii. Părinţii muriseră şi ai 
săi, şi ai prietenului deştept plecat în 
depărtări. Băiatul prost, rămas singur în 
căsuţa părintească, îşi luă femeie cu 
cununie şi tare era fericit! De venea ora 
mesei, el cerea supă. Femeia îi dădea o 
bucată de pâine, el o mânca şi spunea: „Ce 
bună supă!"; după aceea cerea carne. 
Femeia îi mai dădea o bucată de pâine şi 
el spunea: „Ce bună carne!". I se făcea 
sete şi cerea bere. Femeia îi dădea apă, el 
o bea şi spunea: „Ce bună bere!'". Altă 
dată cerea vin. Femeia îi dădea apă şi el 
spunea: „Ce bun vin!'. Şi ce era mai 
ciudat în toate acestea este că el reuşea, 
într-adevăr, să simtă gusturile pe care le 
alegea şi de care avea nevoie. 

Pentru frigul iernii avea un singur 
cojoc, pentru el şi nevastă. Când îl punea 
unul, celălalt stătea acasă. Dar şi cu 
cojocul era o poveste minunată. 

La templu, nu te poţi duce de 
sărbătoare cu un cojoc. El spunea 
nevestei:  „Nevastă, dă-mi  caftanul"! 
Nevasta îi dădea cojocul, el îl punea şi 
avea credinţa că şi-a pus un caftan. La o 
cumetrie, îi dădea cojocul şi el pleca 
încredinţat că poartă cel mai bun palton! 
Şi astfel viaţa lui se scurgea în mulţumire 
şi fericire. 

Acum să vedem ce s-a întâmplat cu 
prietenul cel deştept. 

S-a oprit într-un oraş şi s-a băgat 
slujitor la nişte negustori. A lucrat cu 
sârg, ca un băiat deştept ce era, dar a 
înţeles că nu era acolo rostul său: nu era 
mulţumit. A plecat mai departe şi s-a 
băgat ucenic la un ceasornicar, gândindu- 
se că este o meserie curată. Aînvăţat 
repede meseria, dar, tot nemulţumit, a 
plecat în altă ţară, unde în scurtă vreme a 
devenit şlefuitor de pietre scumpe. Nu a 
rămas nici acolo şi, gândindu-se că nu i-ar 
strica o a treia meserie, o învăţă pe aceea 
de doctor. învăţă bineînţeles limba latină, 
pe lângă celelalte limbi pe care le 
cunoştea, şi deveni, deştept fiind, un 
medic vestit. 

La o vreme simţi dorul de acasă şi, 
cum se gândi că nu ar fi rău să se 
căsătorească, se întoarse în oraşul unde 
s-a născut şi unde trăia prietenul cel 
prost. Cu mare bucurie s-au revăzut 

cei doi prieteni şi medicul, nemaigăsind 
casa părinţilor săi, care neîngrijită şi 
nelocuită căzuse în ruină, fu rugat să 
stea în modesta căsuţă a cizmarului. 
Bineînţeles că deşteptul fu tare ne- 
mulţumit că nu găsise nici o casă după 
gustul său şi nici o nevastă să-i placă. 
Cizmarul - om prost şi sărac, dar fericit - 
îl întrebă într-o zi: 

- Bine, frate, dar la ce bun ai învăţat 
atâtea, 
dacă nimic nu te mulţumeşte? 

Cel deştept zâmbi dispreţuitor şi îi 

răspunse: 

- Numai un sărac cu duhul ca tine se 


poate 
mulţumi cu orice. Eu nu pot fi ca tine şi tu 
nu poţi 


deveni ca mine! 

Cizmarul răspunse: 

- La Dumnezeu nimic nu-i greu. S-ar 
putea 
să devin şi eu într-o zi ca tine! 

Cât a mai râs deşteptul auzind 
asemenea cuvinte! Un prost, un neînvăţat 
să se măsoare cu dânsul! 

între timp, auzise regele ţării lor 
despre prietenia dintre învăţat şi cizmar, 
pe care îi cunoştea numai după poreclele 
lor, „omul deştept" şi „omul prost", şi voi 
să-i vadă de aproape. 

Pe cine să trimită? La cel deştept, va 
trimite un deştept şi la cel prost, un prost. 
în jurul regelui erau şi oameni deştepţi, 
erau şi proşti. 

Cine este numit vistiernic? Un om 
deştept? Aş! Da de unde! Un deştept îşi 
însuşeşte din averi, sau risipeşte tezaurul 
ţării. Un prost se teme şi deci vistiernicul 
era un om prost. îl chemă şi îl însărcina 
să-i aducă pe omul prost. Deşteptul, 
însărcinat cu găsirea prietenului deştept, 
însărcina pe un alt om învăţat s-o facă, 
deoarece el nu putea să plece de lângă 
rege. 

Când sosi vistiernicul la cizmarul 
nostru şi îi spuse că este chemat la rege, 
el întrebă: 

- Adevărat oare, sau îţi baţi joc? căci 
era obişnuit ca oamenii să-şi bată joc de 
el. 

Văzând că este adevărat, cizmarul şi- 
a pus cojocul, şi-a luat rămas bun de la 
nevastă şi a ponit la drum. 

între timp fu prins un guvernator 
furând şi regele dădu ordin ca omul prost 
să fie numit guvernator înainte de a 
apărea la Curte. 

Şi omul nostru, simplu cum era, 
judeca fără greş. Cine era vinovat era 
pedepsit, cine era  păgubit era 
despăgubit. Banii erau întrebuinţaţi după 
cum sunau poruncile de sus şi tot 
norodul îşi iubea noul guvernator. El se 
puse pe învăţat carte, căci începu să 
priceapă unele lucruri pe care înainte nu 
le pricepuse. 

Şi veni ziua în care se prezentă la 
Curte. Regele stătu cu el de vorbă şi văzu 
că era un înţelept şi nu un prost; şi îl făcu 
prim-ministru al ţării sale. El îşi aduse 
soţia la Curte, care, ruşinoasă la început, 
pricepu repede felul oamenilor şi urmară 
să fie fericiţi şi cinstiţi de către rege şi 
întregul popor. 

Acum să ne întoarcem la învățatul 
nostru, veşnic nemulţumit. 

Când sosi la dânsul trimisul 
deşteptului de la Curte şi îi spuse că este 
chemat de rege, el îl întrebă dacă este 
sigur că ar exista vreun rege. Celălalt 
protestă, dovedind cu hrisoave, în care 
scria cu adevărat că regele îl chema la 
dânsul. 

- L-ai văzut pe rege? întrebă 
deşteptul. 

- Nu! Eu nu l-am văzut niciodată, 
dar prietenul meu îl vede zilnic. 

- Da de unde! îl contrazise deşteptul. 
Vino cu mine şi îţi voi dovedi că regele nu 
există. 

leşiră în stradă şi, nu după multă 
vreme, întâlniră un soldat. 

- Pe cine slujeşti tu? îl întrebară. 
- Pe rege! fu răspunsul. -Ai văzut 
cândva pe rege? 
- Niciodată! 

-Vezi, spuse prietenul deştept, nici 
acesta nu l-a văzut pe rege, deci el nu 
există decât în gândurile oamenilor! 

Au pornit la drum şi oricare om 
întrebat a răspuns că ştia că există un 
rege, dar nu l-a văzut nicicând. 

Ajungând la un han, într-o zi, au 
auzit  vor-bindu-se de Baal-Şem, un 
făcător de minuni, pe care însă nimeni nu 
l-a văzut niciodată. S-au pus pe râs. 
Hangiul i-a luat la bătaie. Să-şi râdă de 
Baal-Şem, asta nu se poate! Ei s-au plâns 
la poliţie, dar când au auzit cei de la poliţie 
de ce au fost bătuţi, au început şi ei să-i 
bată. Atunci s-au plâns la judecătorie. Aci 
au fost puşi pe goană, că, deşi nimeni nu- 
l văzuse pe Baal-Şem, ştiau însă toţi că 
există şi că este un sfânt. 

Au plecat cei doi deştepţi mai departe 
şi au ajuns în oraşul în care locuia regele 
țării. La Curte locuia şi primul ministru, 
care era chiar prietenul prost, cizmarul 
de acasă. 

Prietenul deştept s-a pus pe un râs 
în hohote, auzind că prostul a ajuns atât 
de sus. însoţitorul său se cutremură şi el 
de râs şi, de atâta cutremurătură, au căzut 
într-o baltă adâncă, de unde nu au mai 
putut ieşi. 

în ziua aceea plecară regele cu 
ministrul său într-o caleaşca spre Templu 
şi trecură pe lângă mlaştina unde se 
zbăteau, neputincioşi, înţelepţi. 

-Ajutor!... A-a-ju-u-toor! se auzeau 
glasuri stinse, disperate şi regele şi 
sfetnicul său  coborâră şi  ajutară 
nenorociţilor să iasă. 

Când îşi văzu prietenul prost alături 
de rege, prietenul deştept se ruşina. 

- Vezi tu, îi spuse prostul, ţi-am spus 
mai deunăzi că la Dumnezeu nu este 
nimic imposibil şi că eu mai pot ajunge ca 
tine... Haide, vino, prietene, şi învaţă 
acum de la mine ce înseamnă bucuria! 

Povestea nu ne spune dacă prietenul 
deştept a renunţat la batjocuri şi îndoieli 
şi dacă a fost, într-adevăr, vreodată 
fericit. 


însărcinarea lui Nahum Gamzu 


EVREII PALESTINIENI hotărâră într- 
o zi să trimită un dar preţios împăratului 
roman, sub stăpânirea căruia trăiau. 

îl însărcinase cu această deosebită 
misiune pe Nahum Gamzu, un sfânt, căruia 
Dumnezeu i-a trimis mai multe semne de 
iubire, ajutându-l să săvârşească multe 
minuni. 

Darul, o prețioasă bijuterie, fu închis 
într-o minunată casetă. în timpul 
călătoriei sale, se opri Nahum la un han. 
Hangiul şi nevasta sa, doi oameni răi şi 
necinstiţi, au furat în timpul nopţii 
preţioasa bijuterie şi au înlocuit-o cu 
pământ. Când se trezi Nahum, el văzu 
cele întâmplate, dar cum nu cârtea 
niciodată, el spuse, după cum avea 
obiceiul: 

- Gamzu le tova (şi aceasta va fi spre 
bine), multumind lui Dumnezeu pentru 
tot ce face. 

Având încredere în puterea divină, el 
îşi continuă drumul spre Roma. Ajungând 
înaintea împăratului, el remise caseta 
împreună cu o scrisoare, prin care evreii 
îl rugau pe împărat să primească, o dată 
cu podoaba trimisă, şi asigu- 

rărea credinţei lor. Deschizând cutia şi 
găsind, în locul podoabei amintite, doar 
pământ negru, împăratul fu cuprins de 
mânie şi, crezând că evreii au voit să-şi 
bată joc de el, ordonă să-i omoare pe toţi, 
în frunte cu trimisul lor. 

Nahum răspunse după obiceiul său: 

- Gamzu le tova (şi aceasta va fi spre 
bine), 
şi mulţumi lui Dumnezeu. 

Profetul Elia, luând chipul unui 
curtean, veni înaintea împăratului şi 
spuse: 

- Rog pe înălţimea voastră să nu se 
mânie 
într-atât împotriva evreilor. Suntem 


datori să 
examinăm pământul trimis şi să vedem 
dacă nu 
are daruri magice. Poate că este 
pământul care 


îl purta patriarhul Abraham la dânsul, când 
pornea 
la lupte şi izbândea graţie puterii divine, 
ascunsă 
în acest pământ. 
împăratul consimţi să se încerce 
puterea pământului şi reţinu pe Nahum, 
ca ostatec, până la obţinerea rezultatului. 
Romanii erau atunci în război cu un 
popor puternic, pe care nu-l putuseră 
încă birui. împăratul trimise generalului, 
care-i conducea ostile, pământul adus de 
Nahum şi ordonă să-l arunce asupra 
inamicului. Şi miracolul se împlini! 

Zidurile se prăbuşiră şi romanii 
învinseră pe duşmani şi le luară ţara şi 
avutul. 

împăratul îl eliberă pe Nahum şi îi 
mulţumi pentru darul făcut lui şi poporului 
său, încărcându-l cu aur şi nestemate, 
drept recunoştinţă. 

Nahum trase, la înapoiere, iar la 
hanul cu stăpânii hoţi şi le mulţumi că i-au 
înlocuit podoaba cu pământ, graţie cărui 
fapt se întoarce spre ai săi cu onoruri şi 
comori de preţ. 

Oamenii, plini de invidie, se hotărâră 
să ducă şi ei pământ împăratului, ca să 
capete, la rândul lor, comori nemăsurate. 

-împărate, spuseră ei, ţi-am adus şi 
noi din pământul prezentat de Nahum, o 
cantitate mare, ca să poţi, cu ajutorul lui, 
să cucereşti întreg pământul. 

împăratul se bucură şi încercă şi de 
data aceasta puterea darului adus. Nimic 
bun nu se întâmplă însă şi, cercetând mai 
de aproape, el află întâmplarea lui 
Nahum şi furtul podoabei, şi pedepsi 
aspru pe tâlharii din cauza cărora era să 
piară întregul neam al lui Israel. 

